title: Plutón (1897)

text: Laivueen jäädessä kansainväliselle merialueelle "Furor" ja "Terror" ajoivat Fort de Franceen pyytämään hiilitäydennystä, mutta puolueettomana pysyttelevän Ranskan viranomaiset eivät luovuttaneet aluksille hiiltä. Lisäksi Yhdysvaltain laivaston apuristeilijä "USS Harvard" lähti juuri satamasta ja Ranskan viranomaiset kielsivät hävittäjiä poistumasta ennen kuin 48 tuntia myöhemmin. "Terrorin" moottorivika esti merellelähdön. "Furor" lähti merelle koeajoon poistuen kansainväliselle merialueelle 24 tuntia etuajassa.


title: Plutón (1897)

text: Laivue lukuun ottamatta Martiniquelle jäänyttä "Terroria" saapui 12. toukokuuta Curaçaoon, missä Cervera odotti kohtaavansa hiiltä kuljettavan rahtialuksen. Laivue saapui Willemstadiin 14. toukokuuta, mutta Alankomaiden pitäytyessä puolueettomana viranomaiset sallivat ainoastaan "Vizcayan" ja "Infanta Maria Teresan" pääsyn satamaan ja kuormata ainoastaan 600 tonnia hiiltä. Seuraanvana päivänä alukset joutuivat jo poistumaan satamasta.


title: Plutón (1897)

text: Laivue ei jatkanut matkaansa Yhdysvaltain laivaston piirittämään San Juaniin, vaan uudeksi määränpääksi määrättiin Santiago de Cuba, jonne laivue saapui 19. toukokuuta. Yhdysvaltain laivasto-osasto saapui sataman edustalle 27. toukokuuta aloittaen saarron.


title: Plutón (1897)

text: Piirittävien Yhdysvaltain laivaston alusten 6. kesäkuuta ampuma kranaatti osui aluksen hiilivarastoon, mutta se ei kärsinyt kuitenkaan merkittäviä vaurioita. Osa aluksen miehistöstä siirrettiin sotalaivoista koottuun prikaatiin torjumaan Yhdysvaltain maajoukkoja.


title: Plutón (1897)

text: Heinäkuun alussa Yhdysvaltain joukot etenivät, jolloin kaupungin valtaus näytti todennäköiseltä. Cervera päätti 1. heinäkuuta pyrkiä laivueineen saarron läpi. Hän määräsi ulormurtautumispäiväksi 3. heinäkuuta. "Plutónin" miehistö palasi maajoukoista 2. heinäkuuta alukselle aloittaen valmistautumisen ulosmurtautumiseen.


title: Plutón (1897)

text: Alus lähti satamasta kuudentena aluksena. Suunnitelman mukaan lippulaiva "Infanta María Teresa" hyökkäisi Yhdysvaltain laivaston nopeinta alusta "USS Brooklyniä" vastaan mahdollistaakseen muulle laivueelle mahdollisuuden päästä merelle. Varttia vaille yhdeksän 3. heinäkuuta lähti Espanjan laivaston alukset merelle.


title: Plutón (1897)

text: Yhdysvaltain laivasto havaitsi espanjalaisalukset hieman puoli kymmenen jälkeen, jolloin Santiago de Cuban taistelu alkoi. Yhdysvaltain laivaston taistelulaivat ja panssariristeilijät avasivat tulen osastoa kohti, jolloin kumpaankin mukana olleeseen hävittäjään tuli osumia. Tulenavauksen jälkeen yhdysvaltalaiset siirsivät tulen panssariristeilijöihin.


title: Plutón (1897)

text: Vaurioituneet hävittäjät nostivat nopeutta ja niitä takaa-ajamaan lähti ainoastaan apuristeilijät "USS Gloucester", joka oli keveämmin aseistettu, suurempi ja nopeampi kuin hävittäjät. "Gloucester" osui hävittäjiin toistuvasti. "Plutón" ei kyennyt jatkamaan pakoaan, jolloin se ajettiin matalikolle Cabananlahden länsipuolella varttia vaille yksitoista täysin tuhoutuneena.


title: Suomen Teollisuuspankki

text: Suomen Teollisuuspankki Oy (vuoteen 1976 Suomen Teollisuus-Hypoteekkipankki Oy) oli Suomessa vuosina 1924–1998 toiminut kiinnitysluottopankki.


title: Suomen Teollisuuspankki

text: Suomen Teollisuus-Hypoteekkipankin perustivat suomalaiset liikepankit ja teollisuus vuonna 1924. Pankin perustajiin lukeutui tuleva presidentti J. K. Paasikivi. Teollisuuspankilla oli oikeus keskuspankin luvalla laskea liikkeeseen obligaatiolainoja, joilla rahoitettiin suomalaisen teollisuuden investointeja. Liikepankit eivät voineet laskea liikkeelle obligaatiolainoja.


title: Suomen Teollisuuspankki

text: Teollisuuspankin osake-enemmistö kuului sen perustamisesta lähtien Yhdyspankille. Vuonna 1958 omistusta muutettiin niin, että Yhdyspankki ja Kansallispankki omistivat kummatkin 44 %. Helsingin Osakepankille omistusosuudeksi tuli 11 %.


title: Suomen Teollisuuspankki

text: 1980-luvulla Yhdyspankki sai Teollisuuspankin kokonaan itselleen, kun se osti itselleen ensin Helsingin Osakepankin ja sen jälkeen Teollisuuspankin loput osakkeet Kansallispankilta. Kansallispankki perusti samassa yhteydessä oman kiinnitysluottopankkinsa nimellä "Kansallisluottopankki Oy". Kiinnitysluottopankit alkoivat kuitenkin käydä vanhanaikaisiksi, sillä rahamarkkinat olivat 1980-luvulla vapautumassa.


title: Suomen Teollisuuspankki

text: 1990-luvulla Teollisuuspankki toimi Merita Pankin konttoreiden välityksellä. Se myönsi pitkäaikaisija lainoja yrityksille, kunnille, kuntayhtymille, seurakunnille sekä kuntien takaamille yrityksille ja yhteisöille. Teollisuuspankki sulautui Merita Pankkiin vuoden 1998 lopussa, kun erilliselle joukkovelkakirjalainoja liikkeelle laskevalle yhtiölle ei enää ollut juridista tarvetta.


title: Bernardino Sienalainen

text: Pyhä Bernardino Sienalainen O.F.M. (8. syyskuuta 1380 Massa Marittima – 20. toukokuuta 1444 Aquila) oli aatelissyntyinen italialainen teologi, pappi ja saarnaaja. Hän on mainostajien, mainostamisen, kommunikaatioiden, kompulsiivisen tai hallitsemattoman uhkapelaamisen, uhkapeliriippuvaisten, keuhkojen, julkisten suhteiden, rinta- ja hengitys- ja keuhko-ongelmien, Italian Aquilan, Californian San Bernardinon hiippakunnan ja Italian suojeluspyhimys. Miehen symboita ovat IHS kultasäteisen ympyrän sisällä ja avoin kirja, sekä hänet kuvataan usein fransiskaanina pitelemässä aurinkoa, johon Jeesuksen nimi on kirjoitettu. Paavi Nikolaus V julisti papin pyhimykseksi 24. toukokuuta 1450 ja hänen muistopäivänsä on 20. toukokuuta. Mies eli kaikkiaan 6 paavin hallintokausien aikana: Urbanus VI, (1378–1389) Bonifacius IX, (1389–1404) Innocentius VII, (1404–1406) Gregorius XII, (1406–1415) Martinus V (1417–1431) ja Eugenius IV. (1431–1447)


title: Bernardino Sienalainen

text: Roomalaiskatolisessa messussa pyhää Bernardinoa on muistettu seuraavanlaisella latinankielisellä kollehtarukouksella:


title: Bernardino Sienalainen

text: ""Orémus."


title: Bernardino Sienalainen

text: "Dómine Iesu, qui beáto Bernardíno Confessóri tuo exímium sancti nóminis tui amórem tribuísti: eius, quǽsumus, méritis et intercessióne, spíritum nobis tuæ dilectiónis benígnus infúnde"."


title: Bernardino Sienalainen

text: Pyhä Bernardino syntyi aatelisperheeseen Sienassa 8. syyskuuta, mutta hänen äitinsä kuoli hänen ollessaan 3-vuotias ja isä ennen kuin hän oli 7-vuotias, jonka jälkeen hänen tätinsä kasvattivat häntä. Opiskeltuaan kurssin siviili- ja kanonista lakia hän 1397 liittyi hengelliseen yhteisöön Santa Maria della Scalan yhteydessä ja kolme vuotta myöhemmin kulkutaudin vallitessa Sienassa hän auttoi sairastuneita. Mies liittyi fransiskaaneihin 8. syyskuuta 1403 ja vihittiin papiksi 8. syyskuuta 1404. Hän vietti kaksitoista vuotta syrjässä, keskittäen energiansa rukoukseen ja hengelliseen valmistautumiseen, kunnes lopulta meni Milanoon missiolle. Hän aloitti lähetystyöelämän ympäri Italiaa kulkien jalan ja saarnaten tunteja kerrallaan useasti päivässä. Pyhä Bernardino kieltäytyi piispuudesta usealle kaupungille, mutta joutui nimitetyksi sääntökuntansa vikaariksi. Vaikka hän lopulta teki kuolemaa, hän saarnasi viitenäkymmenenä peräkkäisenä päivänä ja menehtyi 20. toukokuuta 1444.


title: Bernardino Sienalainen

text: Pyhän Bernardinon elämä voidaan jakaa seuraaviin vaiheisiin:


title: Mesterton

text: Mesterton nimisiä henkilöitä ovat muiden muassa:


title: Alfred Cohn

text: Alfred ”Gokke” Cohn (14. kesäkuuta 1867 Kööpenhamina – 6. heinäkuuta 1932 Kööpenhamina) oli tanskalainen näyttelijä ja elokuvaohjaaja.


title: Alfred Cohn

text: Alfred Cohn syntyi sisustajan perheeseen. Hän aloitti näyttelijänuransa vuonna 1885 ja työskenteli vuodesta 1891 lähtien Odensen ja vuodesta 1900 Aarhusin teattereissa. Hän tuli tunnetuksi ennen kaikkea koomikkona, jonka roolit vaihtelivat huvinäytelmistä farsseihin. Vuosina 1910–1914 Cohn työskenteli aarhusilaisen Fotoraman näyttelijänä ja elokuvaohjaajana ja vuosina 1914–1916 Nordisk Filmsin ohjaajana. Hänet muistetaan varsinkin Fotoraman "Den hvide Slavehandel" (1910) -elokuvasta, josta Nordisk kopioi oman versionsa.


title: Audaz (1898)

text: Audaz oli Espanjan laivaston vuonna 1898 vesillelaskettu Audaz-luokan torpedovenehävittäjä.


title: Audaz (1898)

text: Alus tilattiin J. & G. Thomsonilta Clydebankistä, missä köli laskettiin 6. kesäkuuta 1896. Alus laskettiin vesille 1. maaliskuuta 1898 ja otettiin palvelukseen viikkoa myöhemmin 8. maaliskuuta.


title: Audaz (1898)

text: Alus myytiin romutettavaksi 6. kesäkuuta 1924.


title: Osado (1897)

text: Osado oli Espanjan laivaston vuonna 1897 vesillelaskettu Audaz-luokan torpedovenehävittäjä.


title: Osado (1897)

text: Alus tilattiin J. & G. Thomsonilta Clydebankistä, missä köli laskettiin vuonna 1896. Alus laskettiin vesille 6. toukokuuta 1897 ja otettiin palvelukseen 8. maaliskuuta 1898.


title: Osado (1897)

text: Alus myytiin romutettavaksi 1. tammikuuta 1925.


title: Proserpina (1897)

text: Proserpina oli Espanjan laivaston vuonna 1897 vesillelaskettu Audaz-luokan torpedovenehävittäjä.


title: Proserpina (1897)

text: Alus tilattiin J. & G. Thomsonilta Clydebankistä, missä köli laskettiin vuonna 1896. Alus laskettiin vesille 23. lokakuuta 1897 ja otettiin palvelukseen 8. helmikuuta 1898.


title: Proserpina (1897)

text: Alus myytiin romutettavaksi toukokuussa 1931.


title: Käetty

text: Käetty on kylä varsinaissuomalaisessa Auran kunnassa, seututie 222:n varrella noin yhdeksän kilometriä Auran keskustasta Turun suuntaan eli lounaaseen. Turkuun on matkaa noin 25 kilometriä. Naapurikyliä ovat muun muassa Leikola ja Leinakkala.


title: Käetty

text: Käetyn kylä sijaitsee Aurajokilaakson valtakunnallisesti arvokkaalla maisema-alueella. Käetyn tunnetuimpia piirteitä ovat Juhantalon maatilakokonaisuus tammipuineen. Kaakkoispuolella sijaitseva Laukkaniityn kylä kuuluu Suomen valtakunnallisesti merkittäviin rakennettuihin kulttuuriympäristöihin.


title: Varkaantie

text: Varkaantie on Turusta ja Varsinais-Suomesta Satakuntaan johtava historiallinen tie Varsinais-Suomen maakunnassa Suomessa. Se on yksi Museoviraston vuonna 2009 määrittelemistä Suomen valtakunnallisesti merkittävistä rakennetuista kulttuuriympäristöistä.


title: Varkaantie

text: Tie alkaa Turusta, kulkee Aurajoen länsirantaa seuraten pohjoiseen Maarian kirkon, Liedon, Auran ja Pöytyän kautta ja yhtyy Oripäässä Huovintiehen.


title: Varkaantie

text: Huovintie, joka on osa samaa Varsinais-Suomen ja Satakunnan välistä keskiaikaista tieyhteyttä, saa alkunsa Hämeen Härkätieltä Tl Koskella ja kulkee pitkin Säkylän–Mellilän harjujaksoa Ulvilaan.


title: Varkaantie

text: Tien alkuosa Turusta Auraan muodostaa 2000-luvulla seututien 222. Aurasta Oripäähän tie jatkuu yhdystienä 12451. Oripäästä Loimaan suuntaan tien jatko muodostuu Loimaantien (yhdystie 12586) alkuosasta ja Kangastien alkuosasta.


title: Varkaantie

text: Vuonna 2007 Aurajokisäätiö aloitti hankkeen tien kehittämiseksi maisema-matkailutieksi. Hanketta tukivat Varsinais-Suomen liitto, EU:n Leader+ -ohjelma, Varsinais-Suomen jokivarsikumppanit ry, Varsinais-Suomen TE-keskus ja Keskitien tukisäätiö. Hankkeessa Elina Vesanen selvitti tien historiaa, Viri Teppo-Pärnä laati tien maisemanhoitosuunnitelman ja Hanna Tuominen työsti tienvarren kasvillisuuskartoituksen. Pohdittiin myös, voisiko tie saada kyltitetyn matkailutien aseman Hämeen Härkätien ja Kuninkaantien tapaan.


title: Destructor (1886)

text: Destructor oli Espanjan laivaston vuonna 1886 vesillelaskettu torpedovenehävittäjä.


title: Destructor (1886)

text: Alus tilattiin J & G Thomsonilta Clydebankistä, missä köli laskettiin 14. marraskuuta 1886. Alus laskettiin vesille 7. elkuuta 1886 ja otettiin palvelukseen 16. joulukuuta 1887.


title: Destructor (1886)

text: Alus poistettiin palveluksesta 1. tammikuuta 1908. Alus asetettiin myyntiin joulukuussa 1911 ja se romutettiin.


title: Seurakuntatalo

text: Seurakuntatalo tarkoittaa seurakunnan toimitaloa, joka on rakennettu kirkkorakennuksen läheisyyteen. Seurakuntatalossa on tavallisesti seurakuntasali ja kerhotiloja sekä keittiö, joskus myös kirkkoherranvirasto, diakoniatyön vastaanotto tai muita toimistotiloja. Mikäli samassa rakennuksessa on kirkoksi vihitty sakraalitila, käytetään kokonaisuudesta tavallisesti nimitystä seurakuntakeskus. Seurakuntakoti tarkoittaa seurakuntaa pienemmän alueen paikallista toimintakeskusta, jonka läheisyydessä ei välttämättä ole kirkkoa. Joskus nimityksiä käytetään synonyymisesti.


title: Seurakuntatalo

text: Suomen evankelis-luterilainen kirkko rakennutti runsaasti seurakuntataloja ja -koteja erityisesti 1900-luvun jälkipuoliskolla. Kirkon talouden tiukentumisen myötä rakentaminen on sittemmin vähentynyt, ja tätä nykyä seurakuntakoteja lakkautetaan enemmän kuin rakennetaan. Seurakuntatalot ja -kodit ovat kuitenkin edelleen merkittävässä roolissa erityisesti kirkon laajan lapsi- ja nuorisotyön toimitiloina.


title: Kinoftalonit

text: Kinoftalonit ovat ryhmä heterosyklisiä aromaattisia yhdisteitä, joille on tunnusomaista kinoftaloniryhmä. Kinoftalonit ovat väriltään punaisia tai keltaisia ja niitä voidaan käyttää väriaineina erityisesti muovien värjäämiseen. Tunnettu kinoftaloneihin kuuluva yhdiste on kinoliinikeltainen.


title: Kinoftalonit

text: Ensimmäisen kerran kinoftalonivärien prototyypin kinoftalonin syntetisoi E. Jacobsen vuonna 1882 kuumentamalla kinaldiinia ftaalianhydridin kanssa. Kinoftaloneissa on konjugaatio syklisen diketonin ja pyrrolinkaltaisen typpiatomin välillä. Yhdisteellä on kaksi tautomerista muotoa, joita stabiloivat vetysidokset. Toisinaan kinoftalonit esitetään, muodossa, jossa on kinoliinirengas, mutta tässä tapauksessa kinoliini- ja ketonirenkaiden välillä ei ole konjugaatiota, mikä on vaatimus yhdisteen värillisyydelle.


title: Kinoftalonit

text: Kinoftaloneja valmistetaan tyypillisesti edelleen kinaldiinin ja ftaalianhydridin johdannaisten välisellä reaktiolla. Reaktio voidaan suorittaa kuumentamalla niitä yhdessä ilman liuottimia. Kinoftaloni sellaisenaan on liian liukoinen moniin orgaanisiin liuottimiin käytettäväksi värjäyksessä. Tyypillisimpiä sen vähemmän liukoisia johdannaisia ovat halogenoidut kinoftalonivärit, sulfonoidut johdannaiset ja 9-aminokinaldiinista johdetut kinoftalonit. Ftaalianhydridin lisäksi voidaan käyttää myös muita aromaattisia anhydridejä esimerkiksi pyromelliittihappodianhydridiä. Kinoftalonit ovat väriltään tyypillisesti keltaisia tai punaisia. Kinoftaloneja käytetään erityisesti muovien kuten polystyreenien värjäämiseen. Tämän lisäksi niillä voidaan värjätä myös kuituja kuten polyestereitä, silkkiä ja paperia.


title: Sakraalitila

text: Sakraalitila on sakraali eli pyhä tila.


title: Sakraalitila

text: Suomen evankelisluterilaisessa kirkossa sakraalitilalla tarkoitetaan erityistä jumalanpalveluskäyttöön vihittyä tilaa, jota voidaan harkinnan mukaan käyttää myös muuhun tarkoitukseen. Ehtoollista vietetään pääsääntöisesti sakraalitilassa; sen toimittamiseen muualla tarvitaan erillinen lupa. Sakraalitilasta voidaan käyttää nimitystä kirkko, kirkkosali tai kappeli.


title: Sakraalitila

text: Jos sakraalitila sijaitsee sellaisen rakennuksen yhteydessä, jota ei ole määritelty kirkolliseksi rakennukseksi, siihen ei sovelleta kirkkorakennusta koskevia erityissäännöksiä esimerkiksi rakennussuojelusta. Tällaisia ovat myös monet seurakuntakeskukset, joista saatetaan käyttää kirkko-nimitystä, esim. Pallivahan kirkko.


title: Kari Aihinen

text: Kari Aihinen (s. 30. toukokuuta 1972 Turku) on suomalainen kokki, keittiömestari, keittokirjailija, tv-esiintyjä ja ravintoloitsija. Hän on arvostetun helsinkiläisen ravintola Savoyn keittiöpäällikkö, jonka aikana ravintolalle myönnettiin Vuoden ravintola -tunnustus (2007). Aihinen on tullut suuren yleisön tietoisuuteen erityisesti esiintyessään television julkisuuden henkilöitä vilisevissä kokkiohjelmissa Kaappaus keittiössä (vuosina 2013–2015, 2018), Kädettömät kokit (2015), Katastrofikokki (2016), Illallinen äidille (2017) ja Kokkisota (2017).


title: Kari Aihinen

text: Aihinen on vuodesta 2016 lähtien toiminut myös ravintoloitsijana Royal Ravintoloiden Roster-ravintoloissa (Helsinki ja Turku) yhdessä Paul Hickmannin kanssa.


title: Kari Aihinen

text: Aihinen on työskennellyt urallaan myös Radisson SAS Plazassa, Palace Gourmetissa, G. W. Sundmansilla ja Chez Dominiquessa. Hän on ollut Suomen kokkimaajoukkueen jäsen.


title: Kari Aihinen

text: Aihinen on naimisissa ja hänellä on kaksi lasta.


title: Talking to Myself

text: Talking to Myself on yhdysvaltalaisen rockyhtyeen Linkin Parkin kappale. Yhtye julkaisi kappaleen toisena singlenä seitsemänneltä studioalbumiltaan "One More Light". Kappale tuli radiosoittoon 25. heinäkuuta 2017, mutta sen kampanjointi peruttiin laulaja Chester Bennington kuoleman jälkeen.


title: Talking to Myself

text: Kappaleeseen tehty virallinen musiikkivideo julkaistiin 20. heinäkuuta 2017, samana päivänä, jolloin Chester Bennington oli tehnyt itsemurhan kotonaan Palos Verdes Estatesissa Etelä-Kaliforniassa.


title: Ryōsuke Iwasa

text: Ryōsuke Iwasa (, s. 26. joulukuuta 1989 Kashiwa, Japani) on japanilainen ammattinyrkkeilijä ja hallitseva IBF-liiton maailmanmestari ylemmässä kääpiösarjassa.


title: Ryōsuke Iwasa

text: Iwasa aloitti ammattinyrkkeilyuransa vuonna 2008. Vuonna 2011 hän kärsi ensimmäisen tappionsa Shinsuke Yamanakaa vastaan tavoitellessaan kääpiösarjan mestaruutta. Iwasa kohosi vuoden 2011 marraskuussa Japanin mestariksi voittamalla Jerope Mercadon yksimielisellä tuomaripäätöksellä. Hän puolusti mestaruutta kahdesti ennen kuin luopui siitä vuonna 2012. Vuonna 2015 hän pääsi IBF-liiton kääpiösarjan maailmanmestaruusotteluun mutta hävisi Lee Haskinsille pahan selkäsaunan jälkeen teknisellä tyrmäyksellä kuudennessa erässä.


title: Ryōsuke Iwasa

text: Vuonna 2017 Iwasa kohosi ylemmän kääpiösarjan IBF-liiton maailmanmestariksi voittamalla Yukinori Ogunin teknisellä tyrmäyksellä kuudennessa erässä.


title: Julian Nott

text: Julian Nott (s. 1960) on brittiläinen animaatioihin erikoistunut elokuvasäveltäjä. Hänet tunnetaan parhaiten Aardman-studion "Wallace ja Gromit" -vahanukkeanimaatioiden säveltäjänä.


title: Julian Nott

text: Nott on opiskellut Oxfordin yliopistossa ja National Film and Television Schoolissa. Hän työskenteli nuoruudessaan konsulttiyrityksessä Lontoon Cityssä ja sen jälkeen televisiodokumenttien tuottajana. Sävellettyään musiikin Nick Parkin ensimmäisiin "Wallace ja Gromit" -animaatioihin hän alkoi saada niin paljon työtarjouksia alalta että päätti siirtyä päätoimiseksi elokuva- ja televisiosäveltäjäksi. Nott sai vuonna 2006 parhaan musiikin Annie-palkinnon elokuvasta "".


title: Julian Nott

text: Julian Nottin isä on entinen Ison-Britannian puolustusministeri John Nott.


title: Julian Nott

text: Elokuvia


title: Julian Nott

text: Televisiosarjoja


title: Muitaki ihmisii

text: ”Muitaki ihmisii” on suomalaisen laulaja-lauluntekijä Paula Vesalan taiteilijanimellä "Vesala" julkaisema esikoissingle tulevalta toiselta albumilta. Vesalan sanoittama, Joonas Angerian ja Vesalan säveltämä ja tuottama single julkaistiin 9. toukokuuta 2017.


title: Muitaki ihmisii

text: ”Muitaki ihmisii” nousi latauslistalla sijalle yksi ja radiosoitossa soitetuimmaksi kappaleeksi yhdeksäksi viikoksi putkeen. Yhteensä ensimmäistä sijaa kappale on pitänyt yksitoista viikkoa.


title: Laukkaniitty

text: Laukkaniitty on kylä varsinaissuomalaisessa Auran kunnassa, seututie 222:n varrella noin yhdeksän kilometriä Auran keskustasta Turun suuntaan eli lounaaseen. Turkuun on matkaa noin 25 kilometriä. Naapurikyliä ovat muun muassa Käetty ja Leinakkala Aurajoen vastarannalla.


title: Laukkaniitty

text:
Laukkaniityn kylä sijaitsee Aurajoen kaakkoisrannalla, Aurajokilaakson valtakunnallisesti arvokkaalla maisema-alueella. Itse kylä otettiin vuonna 2009 mukaan Suomen valtakunnallisesti merkittäviin rakennettuihin kulttuuriympäristöihin. Museoviraston mukaan keskiajalta periytyvä Laukkaniityn kylä edustaa rakenteeltaan ja osin rakennuskannaltaan 1700-luvun loppupuolen tilannetta, jossa näkyy isojaon vaikutus.
Kylän asutus muodostuu Vanhatalon ja Vähätalon talouskeskuksista sekä isojaossa jaetun Vanhatalon osatalosta Jukolasta hieman etelämpänä. Jukolassa on säilynyt osittainen umpipiha.


Maastojuoksun Euroopan-mestaruuskilpailut on Euroopan yleisurheiluliiton vuosittain järjestämä maastojuoksun maanosamestaruuskilpailu. Ensimmäisen kerran kilpailut järjestettiin vuonna 1994. Kilpailuajankohta on aina ollut joulukuussa.


title: Jee-jee 30-vee

text: Jee-jee 30-vee on lastenmusiikkiyhtye Fröbelin Palikoiden 29. syyskuuta 2017 julkaistu albumi. Levy juhlisti yhtyeen kolmekymmentävuotista uraa ja sillä on uusien laulujen ohella vanhoja Fröbelin Pailikoiden kappaleita uusina versioina, sekä ennen julkaisemattomia kappaleita.


title: Kolarin seurakunta

text: Kolarin seurakunta on Kolarin kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Lapin rovastikuntaan.


title: Kolarin seurakunta

text: Seurakunnalla on neljä kirkkoa: Kolarin kirkko, Kolarinsaaren kirkko, Sieppijärven kirkko ja Pyhän Laurin kappeli.


title: Tanskan naisten käsipallomaajoukkue

text: Tanskan naisten käsipallomaajoukkue edustaa Tanskaa naisten kansainvälisissä käsipallo-otteluissa. Se on voittanut kolmasti olympiakultaa, kerran maailmanmestaruuden ja kolme kertaa Euroopan-mestaruuden. Vuoden 1997 maailmanmestaruuden jälkeen se oli hallitseva mestari kaikissa edellä mainituissa kilpailuissa.


title: Ahousaht

text: Ahousahtin ensimmäiset kansakunnat on ensimmäisten kansakuntien hallitsema alue joka sijaitsee Kanadan Brittiläisessä Kolumbiassa Vancouverinsaarella. Ahousahtit ovat osa Nuu-chah-nulth kyläneuvostoa.


title: Ahousaht

text: Ahousateja on noin 1800 ihmistä. Lähes puolet heistä asuu Marktosisin intiaanireservaatissa. Ahousahtin kansakunnat ovat Vacouverin saaren suuriväkisin ensimmäisten kansakuntien kansa.


title: Ahousaht

text:
Ahousahtien ensimmäinen kansakunta on suuriväkisin Nuu-chah-nulth kansakunta. Kansakunta on useiden pienten kyläyhteisöjen yhteenliittymä: Ahousahtin, Manhousahtin, Kelthsmahtin, Piniit-tlahtin, Qwaacwi-ahtin, Oinmitisahtin ja Otsoahtin. Kansojen yhteenliittyminen alkoi jo ennen eurooppalaisten saapumista heidän rannikolleen. Ahousahtien 1900 päinen väkimäärä kasvaa keskimäärin 2,6% vuosivauhtia ja sen uskotaan kasvavan 3125 henkilöön vuoteen 2024 mennessä. 77% kansakunnan väkimäärästä on alle 40 vuotiaita ja 41% alle 19 vuotiaita. Nykyään 36% Ahousahtin kansasta asuu
Marktosisin intiaanireservaatissa joka sijaitsee Floresin saarella Tofinosta pohjoiseen päin. Marktosisissa on kuntosali, nuorisotalo,ravintola, terveyskeskus ja koulu alle 12 vuotiaille lapsille. Yläkoulun rakentaminen on aloitettu.


title: Ahousaht

text: Marktosisissa on vain yksi Ahousahtien asuinpaikoista. Muut ovat perinteisiä kalastuspaikkoja tai muita paikkoja joissa on heille merkityksellisiä luonnonvaroja. Ahousahteista tiedetään paljon heidän rikkaan tanssi- ja musiikkiperinteen ansiosta.


title: Ahousaht

text:
Ha'wiihin (perinteiden johtajan) rooli Ahousahtien hallintojärjestelmässä on hallita asuinalueita ja saatavilla olevia resursseja. Ha'wiih järjestelmä on säilynyt hengissä Ahousaht kansan keskuudessa sillä se on keskeinen osa kansakunnan historiaa. Ha'wiih järjestelmän määräämät lait ovat merkittävämpiä kuin päälliköiden ja hallinnon määräykset. Lain säilymisestä vastaavat Wit-wokit. Perinteiden johtaja ei myöskään ole lain yläpuolella. Jokaisella perinteiden johtajalla on neuvonantaja jonka kanssa perinteiden johtaja neuvottelee ennen päätöksentekoa. Ha'wiih ei voi puhua asioista ilman neuvottelua ellei hänellä ole hyviä uutisia kerrottavana- tai jotain tärkeää jaettavaa. Kaikilla Ha'willa on puhuja jota on harjoitettu pienestä pitäen puhujan tehtävään. Puhujien täytyy osata sujuvasti Ha'wiithin kieltä.
Vaikka Ha'wiih muodostaa Ahousahtien hallinnollisen rungon, Ahousahteilla on myös erillisiä virkaan äänestettyjä virkailijoita. Jokaista sataa ihmistä kohden on yksi konsulin virka. Virkoja on kuitenkin korkeintaan 12 kpl. Yhdessä Ha'wiith, kylän päällikkö ja virkailijat ovat edustamassa Ahousahtien kansaa ja kunnioittavat heidän pitkää historiaansa. Ahousahtien ensimmäisen konsulin valitsi Ha'wiih joskus 1950 luvulla äänestämisen sijaan. Ha'wiihit ovat näin päätyneet kahden johtajan malliin.


title: Ahousaht

text:
Tyypillisesti konsulit ja vanhempi konsuli valitaan virkaansa kahdeksi vuodeksi. Tässä on kuitenkin havaittu ongelmia ja pyrkimys on siirtyä nelivuotiseen virkakauteen. Toinen tuleva muutos on pyrkiä antamaan kaikille yhteisön jäsenille äänioikeus. Aiemmin äänioikeus oli vain heillä, jotka asuivat reservaatissa.
Ahousahteilla on dynaaminen hallintoryhmä joka toimii kulttuurin, terveydenhuollon, taloudellisen ja sopimustenteon puitteissa.


title: Kirkonkylän koulu (Pirkkala)

text: Kirkonkylän koulu on vuonna 1887 perustettu, Pirkkalassa sijaitseva peruskoulu. Koulussa on noin 200 oppilasta ja 20 henkilökuntaa. Koulu on vanhin Pirkkalassa sijaitseva koulu. Koulu sijaitsee Pirkkalan keskustasta noin neljä kilometriä Anian rantatien varrella.


title: Norjan naisten käsipallomaajoukkue

text: Norjan naisten käsipallomaajoukkue edustaa Norjaa naisten kansainvälisissä käsipallo-otteluissa. Se on voittanut kahdesti olympiakultaa, kolmasti maailmanmestaruuden ja seitsemän kertaa Euroopan-mestaruuden. Vuoden 2011 maailmanmestaruuden jälkeen se oli hallitseva mestari kaikissa edellä mainituissa kilpailuissa kuten myös vuoden 2015 MM-kilpailujen jälkeen vuoden 2016 olympialaisiin saakka.


title: Elmeri Metsävainio

text: Elmeri Metsävainio (s. 27. heinäkuuta 1998 Oulu) on suomalainen jääkiekkomaalivahti, joka pelaa KalPassa. Metsävainio pelaa lähinnä KalPan A-junioreiissa. Hän on pelannut ennen Kiekko-Laserin U16-joukkueessa, sekä KKP:n U16 -ja U17-joukkueessa.


title: Ranskan naisten käsipallomaajoukkue

text: Ranskan naisten käsipallomaajoukkue edustaa Ranskaa naisten kansainvälisissä käsipallo-otteluissa. Se on voittanut kahdesti maailmanmestaruuden ja kerran Euroopan-mestaruuden sekä saanut parhaimmillaan olympialaisissa hopeaa.


title: Suzuki Equator

text: Suzuki Equator on lava-auto, jota Suzuki myi vuosina 2008–2012. Sitä valmistettiin Smyrnassa, Tennesseessä, Yhdysvalloissa. Equator esiteltiin vuoden 2008 Chicagon autonäyttelyssä. Auton ensimmäinen mallivuosi oli 2009. Sen valmistus lopetettiin 2012. Equator on uudelleennimetty Nissan Frontier (Euroopassa Navara).


title: Venäjän naisten käsipallomaajoukkue

text: Venäjän naisten käsipallomaajoukkue edustaa Venäjää naisten kansainvälisissä käsipallo-otteluissa. Se on voittanut kerran olympiakultaa ja neljä kertaa maailmanmestaruuden. Ennen Neuvostoliiton hajoamista venäläiset huippupelaajat edustivat Neuvostoliiton maajoukkuetta.


title: Leevi Aaltonen

text: Leevi Pekka Eemeli Aaltonen (s. 24. tammikuuta 2001 Mikkeli) on suomalainen jääkiekkoilija, joka edustaa SM-liigajoukkue Kalevan Palloa. Hän on pelipaikaltaan vasen laitahyökkääjä.


title: Leevi Aaltonen

text: Aaltonen aloitti jääkiekkoilun 4-vuotiaana Mikkelin Jukureissa. Hän muutti vain 14-vuotiaana Kuopioon ja siirtyi kaudeksi 2015–2016 Kalevan Pallon C-nuoriin. Aaltonen kuului vuoden "alaikäisenä" joukkueen kapteenistoon. Hän oli C-nuorten SM-karsinnoissa 13 osumallaan KalPan paras maalintekijä Pekka Suhosen kanssa. Aaltonen voitti koko C-nuorten SM-sarjan runkosarjan piste-, maali- ja syöttöpörssin. Hänet palkittiin pistepörssivoitostaan Reijo Leppänen -palkinnolla. Pudotuspeleissä Aaltonen oli KalPan paras syöttäjä ja jakoi hän sisäisen pistepörssin voiton Pekka Suhosen kanssa tehoilla 2+4=6. Aaltonen palkittiin kauden päätteeksi C-nuorten SM-sarjan parhaana tulokkaana Timo Jutila -palkinnolla ja valittiin tähdistökentälliseen.


title: Leevi Aaltonen

text: Kaudella 2016–2017 Aaltonen sijoittui tehoilla 21+38=59 koko B-nuorten SM-sarjan pistepörssissä toiseksi edellään vain Tapparan Rasmus Rasinaho. Hän voitti kauden päätteeksi B-nuorten Suomenmestaruuden. Toukokuussa 2017 Aaltonen teki KalPan kanssa kolmivuotisen SM-liigasopimuksen. Hän ei kuitenkaan debytoinut SM-liigassa vielä kaudella 2017–2018, vaan Aaltosen kausi eteni suurimmaksi osaksi A-nuorissa. Hän voitti kauden päätteeksi A-nuorten Suomenmestaruuden.


title: Leevi Aaltonen

text: Aaltonen teki SM-liigadebyyttinsä vain 17-vuotiaana kauden 2018–2019 avauskierroksella 14. syyskuuta 2018 kasvattajaseuraansa Mikkelin Jukureita vastaan. Hänet merkittiin KalPan kolmosketjun oikeaan laitaan Balázs Sebőkin ja Tommi Jokisen viereen. Aaltonen sai ottelussa jääaikaa 12.42 minuuttia. Hän sai myös syöttöpisteen Tommi Jokisen tekemään maaliin.


title: Leevi Aaltonen

text: Aaltonen pelasi alle 18-vuotiaiden MM-kilpailuissa vuonna 2018, jolloin hän voitti maailmanmestaruuden. Aaltonen pelasi myös alle 18-vuotiaiden Ivan Hlinkan muistoturnauksessa vuonna 2017 ja sitä seuranneessa Hlinka Gretzky Cupissa vuonna 2018. Hän oli ensimmäisessä turnauksessa Suomen paras maalintekijä kolmella osumallaan. Aaltonen pelasi myös World U-17 Hockey Challengessa vuonna 2017. Yhteensä hän on pelannut 45 poikien maaottelua.


title: Leevi Aaltonen

text: Aaltonen valittiin Pohjola-leirin tähdistökentälliseen vuonna 2016.


title: Leevi Aaltonen

text: Aaltonen opiskelee Kuopion klassillisessa lukiossa. Hän harrasti lapsena omien sanojensa mukaan myös 4-5 vuotta jalkapalloa. Aaltonen kokeili myös jääpalloa.


title: Ruotsin naisten käsipallomaajoukkue

text: Ruotsin naisten käsipallomaajoukkue edustaa Ruotsia naisten kansainvälisissä käsipallo-otteluissa. Se on saavuttanut EM-kilpailuissa hopeaa vuonna 2010 ja pronssia vuonna 2014.


title: Tuomas Ahtonen

text:
Tuomas Ahtonen (s. 2. maaliskuuta 1999) on Jokipojissa
pelaava jääkiekkoilija. Hän on pelannut ennen myös KuKissa.


Alankomaiden naisten käsipallomaajoukkue edustaa Alankomaita naisten kansainvälisissä käsipallo-otteluissa. Se on saavuttanut MM-hopeaa vuonna 2015 ja EM-hopeaa vuonna 2016.


title: Montenegron naisten käsipallomaajoukkue

text: Montenegron naisten käsipallomaajoukkue edustaa Montenegroa naisten kansainvälisissä käsipallo-otteluissa. Se on saavuttanut olympiahopeaa ja voittanut Euroopan-mestaruuden vuonna 2012.


Etelä-Korean naisten käsipallomaajoukkue edustaa Korean tasavaltaa naisten kansainvälisissä käsipallo-otteluissa. Se on voittanut kahdesti olympiakultaa ja kerran maailmanmestaruuden.


title: Unkarin naisten käsipallomaajoukkue

text: Unkarin naisten käsipallomaajoukkue edustaa Unkaria naisten kansainvälisissä käsipallo-otteluissa. Se on saavuttanut kolme olympiamitalia sekä voittanut maailmanmestaruuden vuonna 1965 ja Euroopan-mestaruuden vuonna 2000.


Neuvostoliiton naisten käsipallomaajoukkue edusti Neuvostoliittoa naisten kansainvälisissä käsipallo-otteluissa Neuvostoliiton hajoamiseen saakka. Se voitti kaksi olympiakultaa ja kolme maailmanmestaruutta. Euroopan-mestaruudesta ei sen olemassaoloaikana vielä pelattu ja olympialaisten ohjelmaankin laji tuli vasta vuonna 1976.


title: Lundy

text: Lundy on Yhdistyneen kuningaskunnan omistama pieni saari, joka sijaitsee noin 20 kilometrin etäisyydellä Devonin pohjoisrannasta Bristolin kanaalissa. Lundy on noin 5,6 kilometriä pitkä ja 800 metriä leveä. Lundyn asukasluku on alle 30 ja sillä vierailee vuosittain noin 17 000 – 20 000 turistia. Sillä sijaitsee myös kolme majakkaa.


title: Lundy

text: 1200-luvulla merirosvo William de Marisco käytti saarta tukikohtanaan. Saaren omisti vuodesta 1836 vuoteen 1917 Heavenin suku, ja saaresta käytettiin toisinaan nimeä "Kingdom of Heaven" ("Heavenin kuningaskunta", "Taivaan kuningaskunta").


title: Lundy

text: Saari ei ole yhteydessä sähkö- tai vesijohtoverkkoon. Vesi saadaan sadevettä keräämällä ja sähkövirta generaattorilla, joka on sammuksissa puolenyön jälkeen aamukuuteen. Saaren ainoa pub on "Marisco Tavern".


title: Lundy

text: Lundylle liikennöi kesäisin laiva MS "Oldenburg" viisi kertaa viikossa.


title: Tšekin naisten käsipallomaajoukkue

text: Tšekin naisten käsipallomaajoukkue edustaa Tšekkiä naisten kansainvälisissä käsipallo-otteluissa.


title: Vladimir Tkatšov (jääkiekkoilija, 1995)

text: Vladimir Eduardovitš Tkatšov (; s. 5. lokakuuta 1995 Omsk, Venäjä) on venäläinen jääkiekkoilija, joka pelaa KHL-joukkue Admiral Vladivostokissa. Hän on pelipaikaltaan vasen laitahyökkääjä. Tkatšov laukoo oikealta.


title: Vladimir Tkatšov (jääkiekkoilija, 1995)

text: Tkatšov on Avangard Omskin kasvatti. Seura varasi hänet KHL:ään 73. pelaajana kesällä . Tkatšov aloitti Omskije Jastrebyn joukkueessa Venäjän nuorten sarja MHL:ssä kaudella 2012–2013. Hän voitti kauden päätteeksi sarjan mestaruuden. QMJHL-joukkue Moncton Wildcats varasi Tkatšovin 39. pelaajana . Hän aloitti kauden 2013–2014 Avangard Omskin organisaatiossa, jossa suurin osa Tkatšovin alkukaudesta eteni Omskije Jastrebyn MHL-joukkueessa. Hän edusti joukkuetta myös Junior Club World Cupissa, joka päättyi Jastrebyn voittoon. Tkatšov pelasi myös kaksi ensimmäistä KHL-otteluaan. Hän teki KHL-debyyttinsä runkosarjan avauskierroksella 6. syyskuuta 2013 SKA Pietaria vastaan. Tkatšov sai ottelussa jääaikaa 13.24 minuuttia ja hän keräsi Avangardin 1–5-tappioon päättyneessä ottelussa teholukeman –1.


title: Vladimir Tkatšov (jääkiekkoilija, 1995)

text: Joulukuussa 2013 Tkatšov siirtyi hänet varanneen Moncton Wildcatsin QMJHL-joukkueeseen, kun hän sai lopulta viisumin Kanadaan. Tkatšov oli pudotuspeleissä joukkueen paras maalintekijä seitsemällä osumallaan ja voitti Wildcatsin sisäisen tehotilaston lukemalla +6. Mikään NHL-seura ei varannut häntä kesän varaustilaisuudessa. Samana syksynä Tkatšov kuitenkin kutsuttiin Edmonton Oilersin harjoitusleirille, jonka seura ilmoitti syyskuun lopulla tehneensä hänen kanssaan kolmivuotisen tulokassopimuksen. Vain vajaat kuusi tuntia myöhemmin NHL ilmoitti, että sopimus ei täytä liigan työehtosopimuksen kriteerejä. , mutta edellisenä kesänä varausikäisen pelaajan olisi täytynyt pelata vähintään yksi täysi kausi Pohjois-Amerikassa tehdäkseen tulokassopimuksen, mutta Tkatšov oli kuitenkin siirtynyt QMJHL:ään kotimaastaan kesken kauden.


title: Vladimir Tkatšov (jääkiekkoilija, 1995)

text: Tkatšov palasi kaudeksi 2014–2015 Wildcatsin vahvuuteen. Joulukuussa 2014 seura kauppasi hänen QMJHL-oikeutensa Québec Rempartsiin vaihdossa Taylor Burkeen ja kesän 2015 seitsemännen kierroksen varausvuoroon. Tkatšov eteni joukkueen kanssa aina President’s Cup -finaaleihin saakka, mutta mestaruuden vei kuitenkin Rimouski Océanic otteluvoitoin 4–3. Remparts osallistui kuitenkin isäntäjoukkueena Memorial Cup -lopputurnaukseen.


title: Vladimir Tkatšov (jääkiekkoilija, 1995)

text: Tkatšovia ei lopulta varattu NHL:ään myöskään vuoden varaustilaisuudessa. Syyskuussa 2015 Avangard Omsk kauppasi hänen KHL-oikeutensa SKA Pietariin. Kymmenen päivää myöhemmin Tkatšov teki joukkueen kanssa kaksivuotisen sopimuksen. Hän pelasi kaudella 2015–2016 kuitenkin vain kaksi KHL-ottelua ja suurin osa Tkatšovin kaudesta eteni farmijoukkue SKA-Nevassa, VHL:ssä. Heinäkuussa 2016 SKA kauppasi hänet takaisin Avangardiin vaihdossa maalivahti Anton Forsbergin oikeuksiin. Avangard kauppasi Tkatšovin heti perään rahallista korvausta vastaan Admiral Vladivostokiin.


title: Vladimir Tkatšov (jääkiekkoilija, 1995)

text: Kausi 2016–2017 oli Tkatšoville varsinainen tulokaskausi KHL:ssä ja se toi hänelle 49 runkosarjaottelussa tehot 14+25=39 ja viidessä playoff-ottelussa tehot 1+2=3. Tkatšov teki KHL-uransa avausmaalin kauden ensimmäisessä ja uransa viidennessä ottelussaan, runkosarjan toisella kierroksella 26. elokuuta 2016 Lokomotiv Jaroslavlia vastaan. Hän oli runkosarjassa Admiralin paras syöttäjä Robert Saboličin kanssa sekä toiseksi paras pistemies hänen jälkeensä. Tkatšov valittiin KHL:n syyskuun ja joulukuun kuukauden tulokkaaksi sekä kolme kertaa viikon tulokkaaksi. Hänet palkittiin kauden päätteeksi loplta liigan vuoden tulokkaana Aleksei Tšerepanovin muistopalkinnolla.


title: Vladimir Tkatšov (jääkiekkoilija, 1995)

text: Tkatšov pelasi alle 18-vuotiaiden MM-kilpailuissa vuonna 2013, jolloin hän jakoi tehoilla 5+6=11 koko turnauksen syöttöpörssin voiton kahdeksan muun pelaajan kanssa sekä Venäjän sisäisen piste- ja maalipörssin voiton Pavel Butšnevitšin kanssa. Valmennus valitsi Tkatšovin joukkueensa turnauksen yhdeksi kolmesta parhaasta pelaajasta. Hänet valittiin myös Suomea vastaan pelatun pronssiottelun päätteeksi Venäjän ottelun parhaaksi pelaajaksi.


title: Vladimir Tkatšov (jääkiekkoilija, 1995)

text: Tkatšov pelasi myös alle 19-vuotiaiden World Junior A Challengessa vuonna 2012, jolloin hän voitti kultaa.


Luettelo Huittisten julkisista taideteoksista ja muistomerkeistä sisältää Huittisten kaupungissa olevat pysyvät patsaat, muistomerkit ja muistolaatat. Huittisiin on liitetty Vampulan kunta.


title: Postres

text: Postres oli maineikas, alkujaan Helsingissä toiminut suomalainen ravintola, joka sai Vuoden ravintola 2008 -tunnustuksen. Ravintola tunnettiin alusta lähtien erityisesti jälkiruuistaan; sen tarjontaan kuului alun jälkeen myös skandinavinen menu. Ravintolan olivat perustaneet keittiömestarit Samuli Wirgentius ja Vesa Parviainen vuonna 2006. Ravintola tasokkuus tunnustettiin myös Michelin-tähdellä (), joka ravintolalla oli vuodesta 2008 aina sulkemiseensa saakka (10/2014).


title: Postres

text: Ennen omaa ravintolaansa Postresin perustajat työskentelivät muun muassa Hans Välimäen Chez Dominiquessa.


title: Postres

text: Maaliskuussa 2016 Postres avasi jälleen ovensa, mutta osoitteeksi oli vaihtunut Porvoon vanha kaupunki ja nimeksi Cafe Postres (Cafe Pos3). Toiminta jatkui artesaanikahvilana. Yrittäjiksi tulivat Wirgentiuksen pariskunnan ohella porvoolainen Riku Stenros puolisoineen. Kahvilaa kehitettiin sittemmin bistromaisemmaksi, ja uusi Postres ryhtyi tarjoamaan myös brunssia ja lounasta. Ravintoloitsijoiden porvoolaistarjontaa täydentää liharuokiin erikoistunut "Meat District" -ruokaravintola.


title: Postres

text: Samuli Wirgentius perusti vuonna 2017 Porvooseen "Vanhan Porvoon jäätelötehtaan" ja avasi lokakuussa "Vanhan Porvoon Glassikko" -ruokaravintolan Porvoon tuomiokirkon naapuriin, kirkon itäpuolelle. Ranskalaistyylisen, helsinkiläisen Postres-ravintolan tarjontaa heijastelevan ravintolan on tarkoitus tarjota kuukausittain myös erityisiä fine dining -tyylin teema-illallisia.


title: August Storck

text: August Storck KG on saksalainen makeisvalmistaja, jonka Suomessakin tunnettuja tuotteita ovat toffee- ja suklaakaramellimerkit "Werther’s Original, Riesen" ja "Toffifee".


title: August Storck

text: Perheyritys Storckin pääkonttori ja yksi tehtaista sijaitsevat Berliinissä, suurin tehdas Westfalenin osavaltion Hallessa ja kolmas tehdas Thüringenin Ohrdrufissa. Vuonna 1903 perustetun yrityksen nykyinen omistaja on perheen neljättä sukupolvea edustava, vuonna 1966 syntynyt Axel Oberwelland.


title: August Storck

text: Vuonna 2013 August Storckin arvioitiin olevan maailman 11. suurin makeisvalmistaja noin 2,3 miljardin Yhdysvaltain dollarin liikevaihdolla.


title: August Storck

text: Yhtiön perusti Nordrhein-Westfalenin osavaltion Wertherin kaupunkiin vuonna 1903 westfalenilainen August Storck nimellä "Werther’sche Zuckerwarenfabrik". Perustaja muutti oman nimensä omistamansa maatilan mukaan August Oberwellandiksi, kun taas yhtiön nimeksi jäi hänen entinen nimensä August Storck.


title: August Storck

text: Ensimmäisen maailmansodan jälkeen yhtiö siirtyi seuraavalle sukupolvelle August Oberwellandin sairastuttua vakavasti. Vuonna 1921 yritystä alkoi johtaa hänen nuorin poikansa Hugo. Yhtiö valmisti pariasataa makeislaatua, joita punnittiin irtomyyntinä paperipusseihin kauppojen lasipurkeista. Vuonna 1934 syntyi Saksan ensimmäinen kappaleittain myyty merkkimakeinen, yksittäispakattu "Storck 1 Pfennig Riesen". 1930-luvun lopulla Storckilla oli noin 70 työntekijää ja markkina-alueena lähes koko Saksa.


title: August Storck

text: Toisen maailmansodan jälkeen Storck rakensi uuden ison tehtaan Halleen ja lanseerasi vuonna 1953 toisen makeismerkkinsä "Mamban". Yhtiö otti ensimmäisten joukossa käyttöön työntekijöiden henkilökohtaiset bonukset ja 40 tunnin työviikon. "Werthers Echte" -toffeekaramellit tuotiin markkinoille 1969 ja tunnetaan nyt monissa maissa nimellä "Werther’s Original".


title: August Storck

text: Vuosina 1971–2003 yritystä johti kolmatta sukupolvea edustanut Klaus Oberwelland. Hän aloitti vientitoiminnan Belgiaan, Alankomaihin ja Yhdysvaltoihin. Vuonna 1988 Storck osti brittiläisen Bendicks-makeisyrityksen ja siirsi sen tuotannon Englannista Saksaan vuonna 2011.


title: August Storck

text: Nykyisin Storckin tuotteita on saatavana useimmista maailman maista parinkymmenen tytäryhtiön välityksellä.


title: Kaikkien Valamon pyhien kirkko

text: Kaikkien Valamon pyhien kirkko eli Vanha kirkko on Valamon luostariin kuuluva ortodoksinen kirkko. Kirkkorakennus rakennettiin vuonna 1940 yhdistämällä kaksi aittaa. Kirkossa toimitettiin kaikki luostarin jumalanpalvelukset vuoteen 1977 asti. Kirkko on nykyään käytössä ainoastaan kesäisin, jolloin siellä toimitetaan ehtoopalveluksia, aamupalveluksia ja liturgia lauantaisin.


title: Kaikkien Valamon pyhien kirkko

text: Kirkon esineistö on pääosin peräisin Laatokan Valamosta. Valamon luostarin vanha kirkko toimi myös pitkään munkkien ruokasalina. Kirkon sivuhuoneeseen on sisustettu 1950-luvun ortodoksisen munkin asunto.


title: Oulun Villatehdas

text:
Oulun Villatehdas Oy (Uleåborgs Yllefabrik Ab ) oli suomalainen tekstiiliteollisuusyritys, joka toimi Oulun Pikisaaressa. Yhtiö harjoitti villatuotteiden tehdasvalmistusta ja kauppaa.
Värjärimestari Otto Lindgren (myöhemmin Karhi) perusti 1877 Oulun Pikisaareen kankaiden värjäämön ja kehräämön. Vuonna 1915 Otto Lindgren muutti veljensä Iivarin kanssa yrityksen osakeyhtiöksi Otto Lindgren Oy. Vuonna 1918 omistajaksi tuli Walde Hyry, ja tehtaan nimi muuttui Oulun Villatehdas Oy:ksi. Aluelle valmistui vuonna 1925 kangaskutomo ja 1937 kehräämörakennuksen laajennus. Vuonna 1932 laajensi toimintaansa kaupungin keskusta-alueelle ostamalla tontin Aleksanterinkadun ja Pakkahuoneenkadun kulmasta, jossa toimi yrityksen villakudinosasto ja myymälä. Tärkeä myyntiartikkeli oli tällöin sarkakangas. Talvisodan aikaan tehdas vaatetti Pohjois-Suomen suomalaisia sotajoukkoja.


title: Oulun Villatehdas

text:
Sotien jälkeinen aika 1940-luvun lopulla oli tehtaalla kiireistä aikaa. Tehdas valmisti tällöin pääasiassa sarkaa, paksua puserokangasta ja peitehuopaa. Työntekijämäärä oli suurimmillaan lähes 500. Tehdas oli silloin Oulun suurimpia työllistäjiä. Tehtaan käyttämä raaka-aine
paikallinen lampaanvilla oli merkittävä tulonlähde Pohjois-Pohjanmaan lampaankasvattajille. Vuonna 1958 villateollisuutta kohtasi yleismaailmallinen lama, joka johti tehtaan tuotannon supistumiseen ja työvoiman vähennyksiin. Kansainvälisen kilpailu lisääntyminen johti vuonna 1963 tehtaan toiminnan alasajoon.,


title: Oulun Villatehdas

text: Oulun Villatehdas Oy toimi sen jälkeen omaisuudenhoitoyhtiönä ja vuokrasi Pikisaaren tehdastilojaan muille yrityksille ja Oulun kaupungille.,


title: The Fixx

text: The Fixx on brittiläinen rockin ja uuden aallon yhtye, joka perustettiin Lontoossa vuonna 1979. Yhtyeen nimi oli aluksi Portraits, mutta muutettiin muotoon The Fix vuonna 1980 ja lopulta nykyiseen muotoonsa. Yhtyeen hittikappaleita ovat muun muassa ”One Thing Leads to Another”, ”Saved by Zero”, ”Are We Ourselves?” ja ”Secret Separation”.


title: Jouni Arolainen

text: Jouni Arolainen (s. 25. elokuuta 1967) on suomalainen entinen ralliautoilija, joka kilpaili rallin SM-sarjassa sekä muutamissa MM-osakilpailuissa vuosina 2006–2010.


title: Jouni Arolainen

text: Arolainen ajoi vuosina 2006 ja 2007 SM-sarjaa N-ryhmän Mitsubishi Lancer Evolutionilla vaatimattomalla menestyksellä. Kaudelle 2008 N-ryhmäläinen Mitsubishi vaihtui 2002-malliseen Ford Focukseen, jolla Arolainen voitti kansallisen Riihimäkirallin. Ennen Arolaista autolla oli kilpaillut Jukka Hiltunen ja se oli vanha Carlos Sainzin ja Markko Märtinin MM-sarjassa ajama auto. Kauden aikana Arolainen pääsi viidestä yrityksestä vain kahdesti rallin maaliin parhaana sijoituksena Keski-Uusimaa Rallin 16. sija. Kauden kahteen viimeiseen SM-ralliin auto vaihtui tuoreempaan, 2005-malliseen WRC Fokukseen.


title: Jouni Arolainen

text: Kaudella 2009 Arolainen ei osallistunut SM-sarjaan mutta ajoi sen sijaan Suomen ja Norjan MM-ralleissa sekä edellisen vuoden tapaan kansainvälisen rallin Thaimaassa, josta kotiintuomisina oli voitto - kuten ensimmäiselläkin kerralla 2008. Thaimaan kansainvälisen rallin ovat aikaisemmin suomalaista voittaneet vain Jussi Välimäki ja Tommi Mäkinen. Kaudella 2010 Arolainen osallistui Suomen ja Ruotsin MM-ralleihin, ajoi kotimaassa kolmanneksi kansallisessa Hankirallissa sekä osallistui N-ryhmän Mitsubishilla Whangarei-ralliin Uudessa Seelannissa.


title: Jouni Arolainen

text: Arolaisen kartanlukijoina ovat toimineet mm. Tapio Suominen, Risto Pietiläinen, sekä entiset ralliautoilijat Jouko Puhakka ja Toni Gardemaister.


title: Moesa

text: Moesa (italiaa, ) on joki Etelä-Sveitsissä, Alppien eteläpuolella. Joen pituus on 46 kilometriä, ja se on Sveitsin 20:nneksi pisin joki.


title: Moesa

text: Moesa saa alkunsa Lepontisilta Alpeilta San Bernardinon solan länsipuolelta noin 2 200 metrin korkeudessa.


title: Moesa

text: Joki virtaa Graubündenin ja Ticinon kantonien alueella. Isoimmat paikkakunnat joen varrella ovat Roveredo ja Mesocco.


title: Moesa

text: Joen virtaama vaihtelee vuosien 1981–2010 tietojen perusteella vuosittain jonkin verran: joen vuotuinen keskivirtaama alajuoksulla Luminossa – ennen joen laskemista Ticinojokeen – on ollut 20 m³/s. Suurin keskivirtaama oli vuonna 2001 (29 m³/s) ja pienin keskivirtaama vuonna 2005 (9 m³/s).


title: Moesa

text: Moesassa on yhteensä seitsemän vesivoimalaa.


title: Einbeck

text: Einbeck on kaupunki Ala-Saksin osavaltiossa Saksassa. Kaupungin väkiluku vuonna 2015 oli 31 338.


title: Frank S. Greenop

text: Frank Sydney Greenop, kirjailijanimiä "Robert Dudgeon, Jess Beaumont, Walt Dundee, Hart E. Martin, Lee Thorpe" (12. maaliskuuta 1913 Lontoo, Britannia – 15, kesäkuuta 1975 Balgowlah, Sydney, Australia), oli australialainen toimittaja, runoilija ja kirjailija, joka kirjoitti useilla kirjailijanimillä. Suomessa tunnetaan nimimerkki "Robert Dudgeon", jota Greenop käytti kirjoittaessaan kioskikirjallisuutta, jossa päähenkilö on Max Strong. Tätä kirjallisuudenlajia on suomentanut Lennart Hoffrén, joka todennäköisesti julkaisi Dudgeonin nimellä myös omia tekstejään. Mutta toisaalta Dudgeonia käytti myös moni muu kirjoittaja.


title: Frank S. Greenop

text: Greenop muutti Australiaan noin vuonna 1922.


title: Bogdan Kiselevitš

text: Bogdan Aleksandrovitš Kiselevitš (; s. 14. helmikuuta 1990 Tšerepovets, Venäjän SFNT, Neuvostoliitto) on venäläinen jääkiekkopuolustaja, joka pelaa KHL-joukkue TsSKA Moskovassa. Hän toimii joukkueen varakapteenina.


title: Bogdan Kiselevitš

text: Kiselevitš on Severstal Tšerepovetsin kasvatti. Hän debytoi seuran miesten kakkosjoukkueessa vain 15-vuotiaana Venäjän kolmanneksi korkeimmalla sarjatasolla Pervaja Ligassa kaudella 2005–2006. Kaudella 2006–2007 Kiselevitš oli joukkueen tehokkain puolustaja tehoilla 3+15=18, kuten myös seuraavalla kaudella 2007–2008 tehoilla 8+15=23. Hän siirtyi samalla kaudella TsSK VVS Samaraan pelaamaan lähinnä Venäjän toiseksi korkeimmalle sarjatasolle Vysšaja Ligaan. WHL-joukkue Tri-City Americans varasi Kiselevitšin 60. pelaajana . Hän ei kuitenkaan koskaan siirtynyt CHL:ään. Kauden 2008–2009 Kiselevitš aloitti samassa liigassa HK Lipetskin joukkueessa, mutta hän palasi kesken kauden kasvattajaseuransa Severstal Tšerepovetsin kakkosjoukkueeseen.


title: Bogdan Kiselevitš

text: Kaudella 2009–2010 Kiselevitš nousi Severstal Tšerepovetsin KHL-joukkueeseen, jossa hän pelasi tulokaskautensa aikana 43 runkosarjaottelua ilman tehopisteitä. Kiselevitš teki KHL-debyyttinsä runkosarjan avauskierroksella 13. syyskuuta 2009 vieraissa Avtomobilist Jekaterinburgia vastaan. Hän sai ottelussa jääaikaa 10.56 minuuttia. Kiselevitš pelasi osan kaudestaan myös Venäjän nuorten sarja MHL:n Almaz Tšerepovetsissa, jonka sisäisen tehotilaston voiton hän jakoi Aleksandr Aljoškinin kanssa lukemalla +13. Kaudella 2010–2011 Kiselevitš teki KHL:ssä 26 runkosarja- ja neljässä playoff-ottelussa tehot 3+5=8. Hän teki KHL-uransa avausmaalin 2. lokakuuta 2010 Vitjaz Podolskia vastaan.


title: Bogdan Kiselevitš

text: Kaudella 2013–2014 Kiselevitš oli Severstalin tehokkain puolustaja tehoilla 3+10=13. Hän pelasi kauden aikana myös ssa. Toukokuussa 2014 Kiselevitš teki Severstalin kanssa kaksivuotisen jatkosopimuksen. Vain reilu viikkoa myöhemmin seura kuitenkin kauppasi hänet TsSKA Moskovaan. Kaudella 2014–2015, 7. joulukuuta 2014 Kiselevitš valittiin KHL:n viikon puolustajaksi. Toukokuussa 2016 hän teki TsSKA:n kanssa kaksivuotisen jatkosopimuksen. Kaudella 2016–2017 Kiselevitš oli pudotuspeleissä joukkueen paras syöttäjä ja jakoi sisäisen pistepörssin voiton Stéphane Da Costan kanssa tehoilla 2+6=8.


title: Bogdan Kiselevitš

text: Kiselevitš nousi kaudella 2017–2018 TsSKA:n varakapteeniksi.


title: Bogdan Kiselevitš

text: Kiselevitš oli voittamassa olympiakultaa venäläisten olympiaurheilijoiden joukkueessa 2018. Hän edusti Venäjää MM-kilpailuissa vuonna 2017, jolloin hän voitti pronssia. Kiselevitš jakoi joukkueensa sisäisen tehotilaston voiton Vladislav Gavrikovin kanssa lukemalla +9. Hänet valittiin Suomea vastaan pelatun pronssiottelun päätteeksi Venäjän ottelun parhaaksi pelaajaksi. Yhteensä Kiselevitš on pelannut 35 A-maaottelua tehopistein 3+7=10.


title: Kiina kesäolympialaisissa 1952

text: Kiinan kansantasavalta osallistui Helsingin kesäolympialaisiin 1952. Se oli maan ensimmäinen osallistuminen olympialaisiin.


title: Kiina kesäolympialaisissa 1952

text: Kiinan sisällissodan jälkeen vuonna 1951 Kiinan tasavallan olympiakomitean 25 jäsenestä 19 siirtyi Taiwanin saarelle, minkä jälkeen Kiinan kansantasavalta perusti oman komiteansa. Molemmat komiteat ottivat Helsingin olympialaisten alla yhteyttä Kansainväliseen olympiakomiteaan vaatien, että ne hyväksytään ainoaksi koko Kiinaa edustavaksi komiteaksi. KOK totesi kuitenkin, ettei se ota kantaa poliittisiin kysymyksiin, ja molemmat Kiinat toivotettiin tervetulleeksi osallistumaan.


title: Kiina kesäolympialaisissa 1952

text: Kiinan kansantasavallan olympiakomitea sai kutsun 18. heinäkuuta, vasta päivää ennen kisojen alkua. Vaikka lentokuljetusta ei heti järjestynyt eikä joukkue siten ehtinyt mukaan avajaisiin, komitea päätti silti osallistua. Helsinkiin lähetettiin 38 miestä ja kaksi naista, heidän joukossaan jalkapallo- ja koripallomaajoukkueet, mutta ainoastaan uimari Wu Chuanyu ehti mukaan virallisiin kilpailuihin. Lisäksi jalkapallomaajoukkue pelasi kaksi ystävyysottelua.


title: Kiina kesäolympialaisissa 1952

text: Kiinalla oli yksi edustaja uinnissa. Hän oli joukkueesta ainoa, joka ehti mukaan kilpailuihin.


title: Bahama kesäolympialaisissa 1952

text: Bahama osallistui Helsingin kesäolympialaisiin 1952. Se oli maan ensimmäinen osallistuminen olympialaisiin. Sitä edusti seitsemän Nassau Yacht Clubin purjehtijaa. Heistä Durward Knowles ja Sloane Farrington olivat aiemmin osallistuneet olympialaisiin Yhdistyneen kuningaskunnan edustajina.


title: 10 (Egotripin albumi)

text: 10 on suomalaisen Egotrippi-yhtyeen kymmenes studioalbumi, joka julkaistiin 13. lokakuuta 2017. Albumi nousi ensimmäisellä listaviikollaan Suomen virallisen albumilistan seitsemänneksi.


title: 10 (Egotripin albumi)

text: Kaikki albumin kappaleet julkaistiin ennakkoon "singleinä" 9. lokakuuta – 10. lokakuuta välisenä yönä eri digitaalisissa palveluissa. Varsinaiset singlet albumilta olivat ”Valtatie”, ”Vieläkö mut voi pelastaa?” sekä ”Ennen ja nyt”.


title: 10 (Egotripin albumi)

text: "10" oli Radio Helsingin viikon levy sen julkaisuviikollaan lokakuussa 2017.


Yhdysvaltain naisten lentopallomaajoukkue edustaa Yhdysvaltoja naisten arvokilpailuissa ja kansainvälisissä lentopallokilpailuissa. Se on saavuttanut olympialaisissa kolme hopea- ja kaksi pronssimitalia. Vuonna 2014 se voitti maailmanmestaruuden ja lisäksi sillä on MM-kilpailuista kaksi hopeaa ja kaksi pronssia.
Alisha Glass, Kayla Banwarth, Courtney Thompson, Nicole Davis, Kristin Hildebrand, Jordan Larson, Kelly Murphy, Christa Harmotto, Nicole Fawcett, Kimberly Hill, Foluke Akinradewo, Kelsey Robinson, TeTori Dixon, Rachael Adams; päävalmentaja Karch Kiraly.


title: Venäjän naisten lentopallomaajoukkue

text: Venäjän naisten lentopallomaajoukkue edustaa Venäjää naisten arvokilpailuissa ja kansainvälisissä lentopallokilpailuissa. Se on saavuttanut olympialaisissa kaksi hopeamitalia. Maailmanmestaruuden se on voittanut kahdesti. Ennen Neuvostoliiton hajoamista venäläiset huippupelaajat edustivat Neuvostoliiton maajoukkuetta.


title: Japanin naisten lentopallomaajoukkue

text: Japanin naisten lentopallomaajoukkue edustaa Japania naisten arvokilpailuissa ja kansainvälisissä lentopallokilpailuissa. Se on voittanut kaksi olympiakultaa ja kolme maailmanmestaruutta.


title: Italian naisten lentopallomaajoukkue

text:
Italian naisten lentopallomaajoukkue edustaa Italiaa naisten arvokilpailuissa ja kansainvälisissä lentopallokilpailuissa. Se on voittanut maailmanmestaruuden vuonna 2002 sekä Euroopan-mestaruuden vuosina 2007 ja 2009.
Sara Anzanello, Valentina Borrelli, Paola Cardullo, Manuela Leggeri, Eleonora Lo Bianco, Anna Vania Mello, Darina Mifkova, Paola Paggi, Francesca Piccinini, Simona Rinieri, Rachele Sangiuliano, Elisa Togut; päävalmentaja Marco Bonitta.


title: Kuuban naisten lentopallomaajoukkue

text: Kuuban naisten lentopallomaajoukkue edustaa Kuubaa naisten arvokilpailuissa ja kansainvälisissä lentopallokilpailuissa. Se on voittanut kolme olympiakultaa ja kolme maailmanmestaruutta.


title: Kuuban naisten lentopallomaajoukkue

text: Kuuban pelaajista Regla Bell, Marlenis Costa, Idalmis Gato, Lilia Izquierdo, Mireya Luis, Regla Torres ja Ana Ibis Fernández olivat voittamassa maan kaikkia kolmea olympiakultaa. Gatoa lukuun ottamatta heillä kaikilla on myös kaksi maailmanmestaruutta.


title: Kiinan naisten lentopallomaajoukkue

text: Kiinan naisten lentopallomaajoukkue edustaa Kiinaa naisten arvokilpailuissa ja kansainvälisissä lentopallokilpailuissa. Se on voittanut kolme olympiakultaa ja kaksi maailmanmestaruutta.


title: Brasilian naisten lentopallomaajoukkue

text: Brasilian naisten lentopallomaajoukkue edustaa Brasiliaa naisten arvokilpailuissa ja kansainvälisissä lentopallokilpailuissa. Se on voittanut olympiakultaa vuosina 2008 ja 2012 sekä saavuttanut neljä MM-mitalia. Pelaajista kaksinkertaisia olympiavoittajia ovat Paula Pequeno, Thaísa Menezes, Fabiana Claudino, Jaqueline Carvalho, Sheilla Castro ja Fabiana de Oliveira.


Neuvostoliiton naisten lentopallomaajoukkue edusti Neuvostoliittoa naisten arvokilpailuissa ja kansainvälisissä lentopallokilpailuissa maan hajoamiseen saakka. Se voitti neljä olympiakultaa, viisi maailmanmestaruutta ja 13 Euroopan-mestaruutta.


title: Birkat hamazon

text: Birkat hamazon (hepreaksi: ברכת המזון, suomeksi: ravinnon siunaus), on juutalainen ruokarukous, joka lausutaan leivän syömisen jälkeen. Jiddishiksi birkat hamazonia kutsutaan nimellä bentshen. Juutalaisuudessa birkat hamazon lasketaan yhdeksi Tooran mitsvoista. Halakhan mukaan birkat hamazon tulee lausua, kun on syönyt ohrasta, vehnästä, rukiista, speltistä tai kaurasta tehtyä leipää vähintään "kezajit"in verran. "Kezajit" on halachinen mittayksikkö, joka tarkoittaa kirjaimellisesti "oliivin kokoinen".


title: Birkat hamazon

text: Yleensä birkat hamazon luetaan aterian jälkeen hiljaa tai lauletaan yhdessä. Birkat hamazon lausutaan useimmiten alkuperäiskielellä eli hepreaksi. Jos paikalla on vähintään kolme juutalaista miestä tai joissain tapauksissa vähintään kolme naista, lausutaan ennen birkat hamazonin aloittamista virallinen kutsu eli zimun. Zimunin kautta yksi osallistuja "kutsuu" muut lausumaan yhdessä birkat hamazonin.


title: Birkat hamazon

text: Birkat hamazon koostuu neljästä osasta, joita kutsutaan siunauksiksi, ja loppuosasta, joka koostuu lyhyistä rukouksista ja Raamatun lauseista. Ensimmäinen siunauksen aihe on ruoka, toisen Israelin maa, kolmannen Jerusalem ja neljännen Jumalan hyvyys. Niiden jälkeen on lyhyitä pyyntörukouksia, jotka alkavat sanalla "Harachaman" eli Armollinen. Ennen birkat hamazonia on sapattina ja Toorassa mainittuina juhlapäivinä tapana sanoa psalmi 126. Arkipäivinä ennen birkat hamazonia on tapana sanoa psalmi 137. Juhlapäivinä birkat hamazoniin lisätään päivään liittyviä lisäyksiä.


title: Birkat hamazon

text: Birkat hamazonin lukemista varten on olemassa erityisiä kirjasia, joita kutsutaan nimellä bentsher. Ne sisältävät birkat hamazonin tekstin lisäksi usein myös muita rukouksia.


title: Blitzkrieg (pelisarja)

text: Blitzkrieg on Nival Interactiven kehittämä reaaliaikainen strategiapelisarja. Pelisarja sijoittuu toiseen maailmansotaan.


title: Blitzkrieg (pelisarja)

text: Nimi on peräisin sotilastermistä salamasota.


Luettelo Joroisten julkisista taideteoksista ja muistomerkeistä sisältää Joroisten kunnassa olevat pysyvät patsaat, muistomerkit ja muistolaatat.


Luettelo Kemiönsaaren julkisista taideteoksista ja muistomerkeistä sisältää Kemiönsaaren kunnassa olevat pysyvät patsaat, muistomerkit ja muistolaatat. Kemiönsaaren kuntaan kuuluvia entisiä kuntia ovat Kemiö, Västanfjärd, Dragsfjärd ja Hiittinen.


title: Karolina Kowalkiewicz

text: Karolina Kowalkiewicz (s. 15. lokakuuta 1985 Łódź) on puolalainen vapaaottelija ja entinen thainyrkkeilijä. Hän on saavuttanut vapaaottelussa KSW:n korsisarjan mestaruuden. Kowalkiewicz on otellut UFC:ssä vuodesta 2015 lähtien.


title: Karolina Kowalkiewicz

text: Kowalkiewicz aloitti harjoittelemaan kamppailulajeja 16-vuotiaana aluksi krav magalla, jonka jälkeen hän alkoi harjoittelemaan thainyrkkeilyä. Kowalkiewicz kilpaili sittemmin thainyrkkeilyssä amatööritasolla viiden ottelun verran ja voitti Puolan Cupin.


title: Karolina Kowalkiewicz

text: Vapaaottelun pariin Kowalkiewicz hän päätyi kokeilu mielessä ja otteli aluksi kaksi amatööritason ottelua. Tuolloin toinen niistä oli Joanna Jędrzejczykia vastaan, jolle hän hävisi takakuristuksella.


title: Karolina Kowalkiewicz

text: Ammattilaiseksi hän siirtyi jo muutamaa kuukautta myöhemmin oteltuaan Puolassa "Extreme Fighting Sports 2" -tapahtumassa Marzena Wojasia vastaan. Hän voitti kamppailun ensimmäisessä erässä teknisellä tyrmäyksellä.


title: Karolina Kowalkiewicz

text: Toisen ammattilaisottelunsa hän kävi Paulina Bońkowskaa vastaan allekirjoitettuaan sopimuksen puolalaisen vapaaotteluorganisaation KSW:n kanssa. Joulukuussa 2012 käyty kamppailu oli lyhyt turnausmuotoinen kilpailu korsisarjan mestaruudesta. Ottelu päättyi Kowalkiewiczin voittoon tuomariäänin ja hän eteni loppuotteluun.


title: Karolina Kowalkiewicz

text: Voiton jälkeen Kowalkiewicz kohtasi Marta Chojnoskan korsissarjan mestaruudesta. Ottelu käytiin kesäkuussa 2013, jolloin Kowalkiewicz voitti kamppailun takakuristuksella minuutin jälkeen ensimmäistä erää.


title: Karolina Kowalkiewicz

text: Syyskuussa 2013 hän otteli Simona Soukupovaa vastaan ei mestaruuskamppailun, kun Soukupova painoi yli sallitun painorajan. Kowalkiewicz voitti kamppailun tuomariäänin.


title: Karolina Kowalkiewicz

text: Toukokuussa 2014 Kowalkiewicz puolusti mestaruuttaan ensimmäisen kerran Jasminka Civea vastaan. Hän voitti ottelun käsilukolla ensimmäisen erän lopulla ja onnistui näin puolustamaan mestaruuttaan. Marraskuussa Kowalkiewicz siirtyi ottelemaan ensimmäistä kertaa Puolan ulkopuolelle. Hän kohtasi Mizuki Inouen Invicta FC:ssä ja voitti ottelun hajaäänin (28–29, 29–28, 29–28).


title: Karolina Kowalkiewicz

text: Helmikuussa 2015 Kowalkiewicz kohtasi ei mestaruusottelussa Kalindra Farian, jonka hän voitti hajaäänin.


title: Karolina Kowalkiewicz

text: UFC ilmoitti lokakuussa 2015 tehneensä moniotteluisen sopimuksen Kowalkiewiczin kanssa, joka kohtasi ensimmäiseksi Randa Markosin joulukuussa 2015. Hänen ensimmäinen ottelu oli illan päätapahtuman ensimmäinen ottelu, jonka Kowalkiewicz voitti tuomariäänin (29-28, 29-28, 30-27).


title: Karolina Kowalkiewicz

text: 2016 Kowalkiewicz pääsi heti ensimmäisen ottelun jälkeen lähelle mestaruusottelua. Heinäkuussa hän otteli Rose Namajunasia vastaan, jonka voittaja pääsisi ottelemaan korsisarjan mestaruudesta. Kaksikon ottelu oli illan tapahtuman toinen pääottelu, jonka Kowalkiewicz voitti hajaäänin (28–29, 29–28, 29–28). 12. marraskuuta Kowalkiewicz kohtasi hallitsevan mestarin Joanna Jędrzejczykin, joka oli puolustanut mestaruuttaan kolmesti. Ottelu käytiin "UFC 205" -tapahtumassa, joka oli samalla ensimmäinen kerta, kun vapaaottelutapahtuma on järjestetty Madison Square Gardenissa. Ottelu päättyi Kowalkiewiczin tappioon tuomariäänin (46–49, 46–49, 46–49). Tappio oli samalla hänen uran ensimmäinen voitettuaan sitä ennen kymmenen ottelua peräkkäin.


title: Karolina Kowalkiewicz

text: Mestaruusottelun jälkeen Kowalkiewicz palasi takaisin kesäkuussa 2017 Cláudia Gadelhaa vastaan, jolle hän hävisi Brasiliassa käydyn ottelun takakuristuksella ensimmäisessä erässä. Lokakuussa Kowalkiewicz katkaisi kahden ottelun tappioputkensa voitettuaan kotimaassaan Puolassa Jodie Esquibelin tuomariäänin (30-27, 30-27, 30-26).


title: Karolina Kowalkiewicz

text: Huhtikuussa 2018 Kowalkiewicz kohtasi Brooklynissa Felice Herrigin, jonka hän voitti hajaäänin (29-28, 28-29, 29-28).


title: Bustamante (1913)

text: Bustamante oli Espanjan laivaston vuonna 1913 vesillelaskettu Bustamante-luokan hävittäjä.


title: Bustamante (1913)

text: Alus tilattiin Sociedad Española de Construcción Navalilta Cartagenasta, missä köli laskettiin 25. elokuuta 1911. Alus laskettiin vesille 3. tammikuuta 1913 ja otettiin palvelukseen 23. maaliskuuta 1914.


title: Bustamante (1913)

text: Alus myytiin romutettavaksi 20. lokakuuta 1930.


title: Villaamil (1913)

text: Villaamil oli Espanjan laivaston vuonna 1913 vesillelaskettu Bustamante-luokan hävittäjä.


title: Villaamil (1913)

text: Alus tilattiin Sociedad Española de Construcción Navalilta Cartagenasta, missä köli laskettiin 25. marraskuuta 1912. Alus laskettiin vesille 10. joulukuuta 1913 ja otettiin palvelukseen 16. elokuuta 1916.


title: Villaamil (1913)

text: Alus myytiin romutettavaksi vuonna 1932.


title: Cadarso (1914)

text: Cadarso oli Espanjan laivaston vuonna 1914 vesillelaskettu Bustamante-luokan hävittäjä.


title: Cadarso (1914)

text: Alus tilattiin Sociedad Española de Construcción Navalilta Cartagenasta, missä köli laskettiin 24. syyskuuta 1913. Alus laskettiin vesille 18. joulukuuta 1914 ja otettiin palvelukseen 25. elokuuta 1917.


title: Cadarso (1914)

text: Alus osallistui Rifinsotaan. Alus myytiin romutettavaksi vuonna 1930.


title: Toijalan vesitorni

text: Toijalan vesitorni on vesitorni Toijalassa Akaassa. Se on toinen Akaan vesitorneista eli ylävesisäiliöistä. Toinen on Viialassa. Toijalan vesitorni on rakennettu 1950-luvulla.


title: Toijalan vesitorni

text: Vesitornin betonirakenteet korjattiin vuonna 2010. Se saneerattiin 2016–2017, jolloin uusittiin torniin johtavat putkistot ja tornin sisäiset putket. Samalla otettiin käyttöön veden ultraviolettivalolla tapahtuva desinfiointi, jolla varmistetaan veden mikrobiologinen laatu. Porraskäytävän asbestieristeet korvattiin uudenaikaisilla eristeillä.


title: Niklas Ansamaa

text: Niklas Ansamaa (s. 16. maaliskuuta 2000) on suomalainen ohjelmoija ja yrittäjä, joka julkaisi ensimmäisen sovelluksensa nimeltä "Sienikirja" älypuhelimille vuonna 2014. Vuoden 2014 jälkeen Ansamaa on julkaissut muita mobiiliapplikaatioita, joista suosittu on ollut Nitomani Tiles sekä Astro Speeder.


title: Niklas Ansamaa

text: Vuonna 2017 Ansamaa julkisti Nitomani School -projektinsa puheellaan Oppimisen Fiestassa ja hänen yrityksensä aloitti xEdu yrityskiihdyttämöllä hankkeen kehityksen. Nitomani School Oy perustettu marraskuun loppupuolella vuonna 2017. Nitomani ja Nitomani Schoolista on kertonut Yle, Iltalehti ja TIVIA ry.


title: Alsedo (1922)

text: Alsedo oli Espanjan laivaston vuonna 1922 vesillelaskettu Alsedo-luokan hävittäjä.


title: Alsedo (1922)

text: Alus tilattiin Sociedad Española de Construcción Navalilta Cartagenasta, missä köli laskettiin 26. toukokuuta 1920. Alus laskettiin vesille 21. lokakuuta 1922 ja otettiin palvelukseen 22. elokuuta 1924.


title: Alsedo (1922)

text: Alus siirrettiin modernisoitavaksi 11. joulukuuta 1943. Alus myytiin romutettavaksi 24. toukokuuta 1957.


title: Lazaga (1924)

text: Lazaga oli Espanjan laivaston vuonna 1924 vesillelaskettu Alsedo-luokan hävittäjä.


title: Lazaga (1924)

text: Alus tilattiin Sociedad Española de Construcción Navalilta Cartagenasta, missä köli laskettiin 15. lokakuuta 1920. Alus laskettiin vesille 6. maaliskuuta 1924 ja otettiin palvelukseen 17. elokuuta 1925.


title: Lazaga (1924)

text: Alus myytiin romutettavaksi 20. helmikuuta 1961.


title: Velasco (1923)

text: Velasco oli Espanjan laivaston vuonna 1923 vesillelaskettu Alsedo-luokan hävittäjä.


title: Velasco (1923)

text: Alus tilattiin Sociedad Española de Construcción Navalilta Cartagenasta, missä köli laskettiin 6. heinäkuuta 1920. Alus laskettiin vesille 16. kesäkuuta 1923 ja otettiin palvelukseen 27. joulukuuta 1924.


title: Velasco (1923)

text: Alus myytiin romutettavaksi 9. huhtikuuta 1957.


title: Yrityskylä

text: Yrityskylä on TAT:in järjestämä peruskoulun kuudensille ja yhdeksänsille luokille tarkoitettu yhteiskuntaopin oppimiskokonaisuus. Yrityskylä on palkittu maailman parhaana koulutusinnovaationa ja se tavoittaa yli 60 000 oppilasta vuosittain. Yrityskyliä on 15. Lisäksi on kolme liikkuvaa yrityskylää.


title: Yrityskylä

text: Yrityskylissä on käynyt eri maiden presidenttejä vieraina, esimerkiksi Ruotsin kuningaspari, Islannin presidentti, Viron presidentti, Luxemburgin suurherttuapari ja Puolan presidentin vaimo.


title: Yrityskylä

text: Espoossa toimii sekä ylä -ja alakouluille suunnatut yrityskylät. Espoon yrityskylässä käy vuosittain yli 6 000 oppilasta, ja toiminta Espoossa suoritetaan sekä suomeksi että ruotsiksi. Espoon yrityskylässä käy myös luokkia muilta paikkakunnilta kuten Hyvinkäältä, Inkoosta, Kauniaisista ja Kirkkonummelta.


title: Yrityskylä

text:
Helsingissä toimii sekä ala -ja yläkouluille suunnatut yrityskylät. Helsinki-Vantaan yrityskylissä käy vuosittain noin 7 500 oppilasta. Helsinki-Vantaan yrityskylän toiminta suoritetaan suomeksi.
Itä-Suomessa toimii sekä ala -ja yläkouluille suunnatut yrityskylät. Itä-Suomen yrityskylissä käy vuosittain noin 18 500 oppilasta. Itä-Suomen yrityskylä on liikkuva yrityskylä ja päivät on varattu eri kunnille eri aikaan, esimerkiksi Etelä-Savolle, Pohjois-Savolle ja Pohjois-Karjalalle. Itä-Suomen yrityskylän toiminta suoritetaan suomeksi.


title: Yrityskylä

text: Kaakkois-Suomessa toimii vain alakouluille suunnattu yrityskylä. Kaakkois-Suomen yrityskylässä käy vuosittain noin 5 000 oppilasta. Kaakkois-Suomen yrityskylän toiminta suoritetaan suomeksi.


title: Yrityskylä

text: Pirkanmaalla toimii sekä ala -että yläkouluille suunnatut yrityskylät. Pirkanmaan yrityskylissä käy vuosittain noin 6 500 oppilasta. Toiminta suoritetaan suomeksi.


title: Yrityskylä

text: Pohjanmaalla toimii sekä ylä -että alakouluille suunnatut yrityskylät. Pohjanmaan yrityskylissä käy vuosittain noin 4 500 oppilasta. Pohjanmaan yrityskylä on liikkuva ja päivät on varattu eri kunnille esimerkiksi Vaasaan, Seinäjoelle ja Pietarsaareen. Pohjanmaan Yrityskylän toiminta suoritetaan suomeksi sekä ruotsiksi.


title: Yrityskylä

text: Pohjois-Pohjanmaalla toimii sekä ala että yläkouluille suunnatut yrityskylät. Pohjois-Pohjanmaan yrityskylissä käy vuosittain noin 8 050 oppilasta. Pohjois-Pohjanmaan yrityskylä on liikkuva ja päivät on varattu eri kunnille eri aikaan, esimerkiksi: Oulu, Kuusamo, Raahe, Kempele, Ylivieska, Haapajärvi. Yrityskylän toiminta suoritetaan Suomeksi.


title: Yrityskylä

text: Varsinais-Suomessa toimii sekä ala- että yläkouluille suunnatut yrityskylät. Varsinais-Suomen yrityskylissä käy vuosittain noin 7 000 oppilasta. Varsinais-Suomen yrityskylän toiminta suoritetaan suomeksi ja ruotsiksi.


title: USS Capps

text: USS Capps (runkonumero DD-550) oli Yhdysvaltain laivaston vuonna 1942 vesillelaskettu Fletcher-luokan hävittäjä, joka palveli toisessa maailmansodassa.


title: USS Capps

text: Alus tilattiin Gulf Shipbuilding Corporationilta Chickasawista Alabamasta, missä köli laskettiin 12. kesäkuuta 1941. Alus laskettiin vesille 31. toukokuuta 1942 kumminaan rouva C. G. Stokes ja otettiin palvelukseen 23. kesäkuuta 1943 ensimmäisenä päällikkönään B. E. S. Trippensee.


title: USS Capps

text: Palvelukseenotettaessa alus liitettiin Atlantin laivastoon. Alus lähti 7. syyskuuta 1943 New Yorkista saattueen mukana Scapa Flow'hun, jonne se saapui 17. syyskuuta aloittaen harjoitukset Britannian Kotilaivaston mukana. Alus lähti Scapa Flow'sta operaatio Leaderiin suojaten "USS Rangeria", joka oli kontra-amiraali Hustvedtin lippulaiva. Operaation tarkoituksena oli iskeä Bodon edustan meriliikenteeseen. Operaation tehtävänä oli haitata hiilen ja rautamalmin kuljetusta Saksaan. Ensimmäisen aallon kaksikymmentä Dauntlessia ja kahdeksan niitä suojannutta Wildcatiä nousi "Rangerilta" 4. lokakuuta ennen sarastusta. Hyökkäyksessä upotettiin muutama rahtialus ja menetettiin kaksi lentokonetta. Tuntia myöhemmin hyökkäsi toisen aallon kymmenen Avengeria ja kuusi Wildcatiä upottane vielä pari alusta menettäen kuitenkin kolme lentokonetta. Alus palasi osaston mukana Scapa Flow'hun.


title: USS Capps

text: Alus lähti 7. lokakuuta kolmen muun hävittäjän kanssa Gibraltarille, mistä ne suojasivat kaksi taistelulaivaa ja kaksi lentotukialusta takaisin Scapa Flow'hun. Alus suojasi Murmanskista matkannutta saattuetta 29. lokakuuta-8. marraskuuta operaatiossa FR. Alus suojasi vara-amiraali Mooren komentamaa kaukosuojausosastoa, johon kuuluivat "HMS Anson" ja "HMS Jamaica" sekä niitä suojanneet hävittäjät "HMS Onslow", "HMS Venus", "USS Hobson" ja "Capps".


title: USS Capps

text: Alus lähti 22. marraskuuta 1943 Scapa Flow'sta Bostoniin, jonne se saapui 4. joulukuuta. Kaksikymmentä päivää myöhemmin alus jatkoi matkaansa New Orleansiin, missä se liittyi Pearl Harboriin lähtevään joukkojenkuljetussaattueeseen. Alus saapui saattueen mukana Havaijille 20. tammikuuta 1944. Suojaten toista saattuetta alus jatkoi matkaansa Funafutille, jossa se aloitti partioinnin Tarawan, Makinin ja Kwajaleinin alueilla Marshallin saarten operaatioiden alkaessa.


title: USS Capps

text: Alus palasi San Franciscoon konehuoneessa havaittujen vikojen korjaamiseksi. Korjausten päätyttyä alus palasi Majuron operaatioihin 23. huhtikuuta, jolloin se liitettiin alueelle koottuun saattaja, sukellusveneidentorjunta ja ilmatorjuntaosastoon. Saattuetehtävä vei toukokuussa aluksen Pearl Harboriin, mistä se palasi Eniwetokille 14. kesäkuuta.


title: USS Capps

text: Eniwetokilla alus suojasi Mariaanien taisteluihin matkanneita saattueita kunnes se siirrettiin elokuussa Manukseen suojaamaan laivaston 3. huolto-osastoa läntisten Karoliinien operaatioissa. Alus suojasi lentotukialusosastoa, jonka koneet iskivät 25. marraskuuta Manilaan. Aluksen palvelus 3. laivastossa jatkui lähes vuoden loppuun. Alus oli 1. helmikuuta 1945 Ulithissa kouluttamassa joukkoja vedenalaisiin räjähdystehtäviin valmistauduttaessa Iwo Jiman maihinnousuun, jonne alus lähti 14. helmikuuta.


title: USS Capps

text:
Alus saapui 16. helmikuuta Iwo Jimalle osallistuen maihinnousua valmistelevaan tulivalmisteluun. Aluksen vedenalaisiin räjäytyksiin erikoistuneet tiimit laskettiin onnistuneesti maihin valmistelemaan varsinaista maihinnousua. "Capps" oli tulivalmisteluosastossa seuraavat kolme viikkoa kuluttaen yli 2 600 viiden tuuman kranaattia. Aluksen ilmatorjuntaosastot torjuivat lähes joka yö ilmahyökkäyksiä.
Oltuaan vain kahdeksan vuorokautta levossa alus lähti Okinawan maihinnousuun suojaten saattuetukialuksia. Seuraavien 82 vuorokauden aikana ollen ainoastaan kuusi tuntia ankkurissa Kerama Rettossa alus läpäisi miinoitetun Nansei Shoton eteläpuolella, suojasi saattuetukialuksia, pelasti pudonneiden koneiden lentäjiä ja torjui hyökkääviä kamikazeja. Vaikka kamikaze räjähti 3. huhtikuuta 1945 kannella alus selvisi operaatioista naarmuitta.


title: USS Capps

text: Alus määrättiin palaamaan Yhdysvaltoihin huollettavaksi ja se saapui San Pedroon Kaliforniaan 9. heinäkuuta. Alus poistettiin palveluksesta ja siirrettiin reserviin Long Beachissa 15. tammikuuta 1947. Alus lainattiin Espanjalle osana avustuspakettia () 15. toukokuuta 1957.


title: USS Capps

text: Espanjan laivasto otti aluksen palvelukseen nimellä "Toledo".


title: Pentti Irjalan filmografia

text: Tämä on luettelo Pentti Irjalan filmografiasta.


title: DOA

text: DOA tai D.O.A. voi tarkoittaa ainakin seuraavia:


title: Yōko Tawada

text: Yōko Tawada (, s. 23. maaliskuuta 1960 Tokio, Japani) on japanilais-saksalainen kirjailija. Hän on saanut useita merkittäviä palkintoja niin Japanissa kuin Saksassakin.


title: Yōko Tawada

text: Tawada kirjoittaa sekä japaniksi että saksaksi. Erkki Vainikkalan mukaan Tawada kuvaa rajanylityksiä ja rajatiloja, muodonmuutoksia ja kielten erikoisuuksia, joihin vaikuttavat esimerkiksi eri kirjoitusjärjestelmät. Tawadan tekstien maailmaa hän kuvaa surreaaliseksi ja oudoksi, ”unheimlich”. Vainikkala ei luonnehtisi niitä autofiktioksi, vaikka niissä on henkilökohtaisiakin kokemuksia. Tawadalle kirjoitusjärjestelmillä on erityinen merkitys: länsimaiden kuultavuuden rinnalla japanilainen kirjoitus on visuaalista.


title: Yōko Tawada

text: Tawada opiskeli Tokiossa Wasedan yliopistossa kirjallisuustiedettä suuntautuen venäläiseen kirjallisuuteen. Hän kävi vuonna 1979 kesälomamatkalla Euroopassa. Hän matkusti junalla Siperian halki ja jatkoi Puolaan ja Saksaan. Hän valmistui Wasedasta vuonna 1982.


title: Yōko Tawada

text: Vuonna 1982 Tawada muutti Saksaan, aluksi Hampuriin, sittemmin vuonna 2006 Berliiniin. Muutettuaan Saksaan hän pohti, muuttuuko hän toiseksi ihmiseksi omaksuessaan toisen kielen. Onko hänellä työpäivän jälkeen kaksin verroin aikaa, kun sille ajalle on kaksi nimitystä, "Abend" ja "Nacht", joista "Abend" on aika, jolloin voi käydä teatterissa, ja "Nacht" on aika jolloin nukutaan. Japaniksi on käytettävissä vain yksi sana "yoru". Asiasta kirjoittaessaan hän oli asunut Hampurissa kolmattakymmentä vuotta. Häneltä kysytään, vaikuttaako toisen kielen käyttäminen siihen, kuka hän on, eikä hänen ole siihen helppo vastata. Hän sanoo pitävänsä itseään pikemminkin verkkona, johon kutoutuu uusia säikeitä, niin että syntyy uusia kuvioita.


title: Yōko Tawada

text: Ensimmäinen Tawadalta suomennettu teos on vuonna 2019 ilmestynyt "Muistelmat lumessa" (alkup. "Etüden im Schnee" 2014, suomentaneet Meeri Allinen ja Erkki Vainikkala). Myös kertomus ”Ariadne” on ilmestynyt Vainikkalan suomentamana.


title: USS David W. Taylor

text: USS David W. Taylor (runkonumero DD-551) oli Yhdysvaltain laivaston vuonna 1942 vesillelaskettu Fletcher-luokan hävittäjä, joka palveli toisessa maailmansodassa.


title: USS David W. Taylor

text: Alus tilattiin Gulf Shipbuilding Corporationilta Chickasawista Alabamasta, missä köli laskettiin 14. kesäkuuta 1941. Alus laskettiin vesille 4. heinäkuuta 1942 kumminaan kontra-amiraali David W. Taylorin tytär Imogene Taylor Powell ja otettiin palvelukseen 18. syyskuuta 1943 ensimmäisenä päällikkönään W. H. Johnsen.


title: USS David W. Taylor

text: Alus lainattiin 15. toukokuuta 1951 Espanjalle osana avustuspakettia ().


title: USS David W. Taylor

text: Espanjan laivasto otti aluksen palvelukseen nimellä "Almirante Ferrandiz". Espanja lunasti aluksen 1. lokakuuta 1972.


title: USS Converse (DD-509)

text: USS Converse (runkonumero DD-509) oli Yhdysvaltain laivaston vuonna 1942 vesillelaskettu Fletcher-luokan hävittäjä, joka palveli toisessa maailmansodassa.


title: USS Converse (DD-509)

text: Alus tilattiin Bath Iron Works Corporationilta Bathista Mainesta, missä köli laskettiin 23. helmikuuta 1942. Alus laskettiin vesille puoli vuotta myöhemmin 30. elokuuta kumminaan neiti A. V. Jackson ja otettiin palvelukseen 20. marraskuuta 1942 ensimmäisenä päällikkönään D. C. E. Hamberger.


title: USS Converse (DD-509)

text: Alus lainattiin 1. heinäkuuta 1959 Espanjalle osana avustuspakettia ().


title: USS Converse (DD-509)

text: Espanjan laivasto otti aluksen palvelukseen nimellä "Almirante Valdés".


title: Jeff Horn

text: Jeff Horn(s. 4. helmikuuta 1988 Brisbane Queensland) on australialainen välisarjan nyrkkeilijä ja hallitseva WBO-liiton maailmanmestari painoluokassaan.


title: Jeff Horn

text: Hornin paras saavutus amatöörinä oli puolivälierät Lontoon olympialaisissa.


title: Jeff Horn

text: Horn siirtyi ammattinyrkkeilijäksi maaliskuussa 2013. Hornin uran neljäs ottelu päättyi ratkaisemattomaan Rivan Cesairea vastaan. Vuonna 2017 Horn voitti Manny Pacquiaon yksimielisesti tuomariäänillä kohoten näin WBO-liiton maailmanmestariksi. Horn on puolustanut mestaruutta kerran voittamalla Gary Corcoran teknisellä tyrmäyksellä 11. erässä.


title: Antigone (Sofokles)

text: Antigone () on Sofokleen kirjoittama antiikin kreikkalainen tragedia. Se on yksi Sofokleen Thebaan sijoittuvista tragedioista Oidipuksesta kertovien näytelmien ohella, ja jatkaa niiden kertomusta keskittyen Oidipuksen tyttären Antigoneen kohtaamaan ongelmaan siitä, saako tämä haudata oman veljensä.


title: Antigone (Sofokles)

text: Sofokleen "Antigonen" kantaesitys oli Ateenan Dionysoksen teatterilla vuonna 442 tai 441 eaa. Näytelmä kirjoitettiin ateenalaisen imperialismin ja demokratian huippukaudella. Vuonna 441 eaa., vain hieman näytelmän ensiesityksen jälkeen, Sofokles nimitettiin yhdeksi kymmenestä strategoksesta sotaretkelle Samosta vastaan.


title: Antigone (Sofokles)

text: "Antigone" on yksi Sofokleen kolmesta Thebaan sijoittuvasta tragediasta näytelmien "Kuningas Oidipus" ja "Oidipus Kolonoksessa" ohella. Näistä kolmesta se kirjoitettiin ensin, vaikka sen tarina sijoittuukin kahden muun jälkeen. Samalla näytelmä päättää koko Thebaan sijoittuvan tarupiirin. Päivö Oksala luonnehtii teosta Sofokleen tunnetuimmaksi Oidipuksesta kertoneiden näytelmien jälkeen.


title: Antigone (Sofokles)

text: Näytelmä noudattaa tyypillisen kreikkalaisen tragedian rakennetta sekä perusideaa, jonka mukaan tragedia keskittyy yhteen valittuun osaan laajempaa myyttiä, ja sijoittuu yhteen tapahtumapaikkaan. Näytelmä koostuu runosäkeestä.


title: Antigone (Sofokles)

text: Sofokleen näytelmä tavallaan jatkaa siitä, mihin Aiskhyloksen tragedia "Seitsemän Thebaa vastaan" päättyy. Oidipuksen pojat Eteokles ja Polyneikes ovat kuolleet sodassa toistensa surmaamina, kun Polyneikes oli hyökännyt Thebaa vastaan valtaistuinta koskeneen kiistan vuoksi. Oidipusta Theban kuninkaana seurannut Kreon on kieltänyt hautaamasta Polyneikeen ruumista rangaistuksena hyökkäämisestä kotikaupunkia vastaan. Polyneikeen ruumis makaa taistelukentällä petolintujen ruokana ilman hautausmenoja, mikä oli antiikin aikana suuri häpeärangaistus. Lisäksi Kreon on määrännyt kuolemanrangaistuksen jokaiselle, joka hautaisi Polyneikeen. Kotikaupunkiaan puolustanut Eteokles sen sijaan on haudattu niin kuin tapa vaatii.


title: Antigone (Sofokles)

text: Näytelmä alkaa Antigonen ja Ismenen salaisella keskustelulla yöaikaan. Nämä ovat kummatkin Oidipuksen tyttäriä ja Eteokleen ja Polyneikeen sisaria. Antigone johdattaa Ismenen Theban palatsin porttien ulkopuolelle, koska haluaa haudata Polyneikeen ruumiin vastoin Kreonin määräyksiä. Ismene kieltäytyy auttamasta Antigonea kuolemanrangaistuksen pelossa. Hän ei kuitenkaan voi pysäyttää sisartaan, joka ilmoittaa hautaavansa ruumiin yksin:


title: Antigone (Sofokles)

text: Päivä koittaa. Näyttämölle astuu Kreon yhdessä Theban vanhimpien muodostaman kuoron ("khoros") kanssa. Kuningas pyytää vanhimpien tukea, erityisesti päätöksessään jättää Polyneikes hautaamatta. Kuoro lupaa tukensa. Paikalle tulee kuitenkin vartija, joka kertoo epäröinnin jälkeen kuninkaalle, että ruumis on haudattu. Kreon määrää vartijaa etsimään syyllisen. Vartijan poistuttua kuoro laulaa ihmisen viisaudesta ja kekseliäisyydestä sekä siitä, kuinka jumalia kunnioittava kaupunki menestyy.


title: Antigone (Sofokles)

text: Vähän ajan päästä vartija palaa Antigone mukanaan. Vartija kertoo, että hän ja muut vartijat kaivoivat Polyneikeen ylös haudasta, jonka jälkeen Antigone oli jäänyt kiinni hautaamassa veljeään uudelleen. Antigone myöntää teon, ja syyttää Kreonin päätöstä jumalattomaksi ja esittää omaa toimintansa hurskaaksi. Kreon raivostuu ja tuomitsee paitsi Antigonen myös Ismenen kuolemaan, sillä katsoo, että tämän on täytynyt tietää sisarensa rikoksesta. Ismene tunnustaa rikoksen valheellisesti, koska haluaa kuolla yhdessä sisarensa kanssa, mutta Antigone ei suostu tähän. Kreon määrää neidot väliaikaisesti vankeuteen.


title: Antigone (Sofokles)

text: Haimon, Kreonin poika, astuu paikalle ja lupaa uskollisuutta isälleen, vaikka onkin kihlautunut Antigonen kanssa. Hän vaikuttaa aluksi halukkaalta unohtamaan Antigonen, mutta yrittää kuitenkin taivutella isänsä säästämään tytön, sanoen kaupungin surevan tämän puolesta. Kreonin ja Haimonin keskustelu päättyy kuitenkin riitaan ja loukkauksiin. Haimon lähtee vannoen, ettei enää halua nähdä Kreonia.


title: Antigone (Sofokles)

text: Kreon päättää säästää Ismenen ja haudata Antigonen elävältä. Antigone tuodaan paikalle, ja hän puolustaa tekoaan viimeisen kerran. Sitten hänet viedään hautaansa, kuoron ilmaistessa suruaan tapahtuvasta.


title: Antigone (Sofokles)

text: Paikalle saapuu sokea tietäjä Teiresias. Hän varoittaa Kreonia siitä, että Polyneikes tulisi haudata, sillä jumalat ovat tyytymättömiä eivätkä enää hyväksy Thebalta mitään uhreja tai rukouksia. Myös Kreonin ja Teiresiaan keskustelu päättyy molemminpuolisiin loukkauksiin, ja lopulta Teiresias ennustaa, että Kreon joutuu antamaan ”omaa lihaa ja vertaan olevan miehen” rangaistuksena siitä, että jätti kuolleen hautaamatta mutta sulki elävän hautaan (hän ei sano tytön tuomitsemisen kuolemaan olevan väärin, ainoastaan sen, että elävää pidetään maan alla). Kuoro on kauhuissaan, sillä Teiresias ei ole koskaan ennustanut väärin, ja kehottaa Kreonia hautaamaan Polyneikeen ja vapauttamaan Antigonen. Kreon suostuu.


title: Antigone (Sofokles)

text: Sanansaattaja saapuu ja kertoo, että Haimon on surmannut itsensä. Eurydike, Kreonin vaimo ja Haimonin äiti, saapuu, sillä hän on kuullut puhuttavan jostakin perhettään kohdanneesta onnettomuudesta. Hän pyytää sanansaattajaa kertomaan kaikki tietonsa. Tämä kertoo, että Haimon ja Antigone olivat kummatkin surmanneet itsensä, Antigone hirttäytymällä ja Haimon miekalla löydettyään kihlattunsa ruumiin. Kaikki oli tapahtunut pian sen jälkeen kun Polyneikes oli haudattu. Eurydike poistuu palatsiin.


title: Antigone (Sofokles)

text: Kreon astuu näyttämölle kantaen Haimonin ruumista. Hän ymmärtää, että hänen omat tekonsa olivat saaneet kaiken aikaan. Toinen sanansaattaja saapuu, ja kertoo Eurydikeen surmanneen itsensä kiroten miehensä viimeisiksi sanoikseen. Kreon syyttää kaikesta itseään, ja pyytää palvelijoitaan saattamaan itsensä palatsiin. Käskyt, joita hän oli arvostanut ja jotka hän oli antanut, oli pidetty, mutta hän oli toiminut jumalten tahtoa vastaan ja menettänyt perheensä lopputuloksena. Kuoro päättää:


title: Antigone (Sofokles)

text: Antigone esitetään perheen kapinallisena, joka on valmis uhmaamaan kuninkaan ja yhteisön käskyjä. Toisaalta hän näyttäytyy hurskaana, sillä hän haluaa mieluummin noudattaa jumalallista käskyä, jonka mukaan kuolleet sukulaiset tulee haudata säädetyin menoin. Antigone ei pelkää miesten käskyjä eikä kuolemanrangaistusta. Simone Weil kuvaa Antigonea ”sankarilliseksi ja intohimoiseksi”.


title: Antigone (Sofokles)

text: Ismene esitetään kuuliaisena ja perheen ”kilttinä tyttönä”. Hän kieltäytyy osallistumasta Polyneikeen hautaamiseen, koska pelkää Kreonia, ja alistuu miesten vallan alle. Myöhemmin hän kuitenkin osoittaa sisarrakkautta tarjoutumalla kuolemaan yhdessä Antigonen kanssa.


title: Antigone (Sofokles)

text: Kreon, Theban kuningas, on näytelmän traaginen päähahmo, joka tekee kohtalokkaan virheen olemalla jääräpäinen, mikä johtaa hänen vaimonsa ja poikansa sekä veljentyttärensä kuolemaan.


title: Antigone (Sofokles)

text: Eurydike, Theban kuningatar, esiintyy näytelmässä vain vähän, mutta näyttäytyy selvästi erilaisena kuin miehensä. Hän kiroaa miehensä ja syyttää tätä poikansa kuolemasta.


title: Antigone (Sofokles)

text: Haimon esitetään myös erilaisensa kuin isänsä. Hän osoittaa, että rakkaus Antigonea kohtaan on hänelle isää kohtaan tunnettua pelkoa tärkeämpää.


title: Antigone (Sofokles)

text: Teiresias on Theban kuninkaita avustava sokea ennustaja. Sofokles kuvaa hänen näkevän Kreonia paremmin sokeudestaan huolimatta, kun taas Kreon ei näe, vaikka hänellä onkin silmät. Totuuden näkeminen on aineellista näkökykyä tärkeämpää. Teiresias onnistuu vakuuttamaan Kreonin siitä, että Polyneikeen hautaaminen on välttämätöntä, mutta liiaan myöhään Antigonen kannalta.


title: Antigone (Sofokles)

text: Theban vanhempien muodostaman kuoron tehtävänä näytelmässä on kommentoida näyttämön tapahtumia ja lietsoa sekä jännitystä että tunteita. Se myös yhdistää kertomuksen yleisön entuudestaan tuntemiin myytteihin. Kuoron on usein Kreonin puolella, koska sekä kunnioittaa että pelkää tätä. Näytelmän kuluessa kuoro kuitenkin kehottaa Kreonia olemaan maltillisempi, ja lopulta kehottaa tätä noudattamaan Teiresiaan neuvoa.


title: Antigone (Sofokles)

text: Kirsti Simonsuuren mukaan "Antigonessa" ”toteutuvat muodon tasapaino ja klassinen idealismi samalla kun siinä esitetään inhimillisten tekojen pelottava epävarmuus, oikeiden ja väärien valintojen väistämättömät seuraukset”.


title: Antigone (Sofokles)

text: Kirjoitusajankohta huomioon ottaen näytelmässä on vain vähän viittauksia tuon ajan Ateenaan tai tilanteeseen muutoin. Näytelmä varoittaa kuitenkin tyrannin tai muun absoluuttisen hallitsijan vallasta. Näytelmässä käytännössä tyrannina toimiva Kreon tekee suuren virheen määräämällä tyttärensä kuolemaan vain, koska tämä oli rikkonut hänen käskyään vastaan. Näytelmän thebalaiset katsovat kuninkaansa tekevän väärin, mutta näillä ei ole keinoa sanoa tai estää tätä. Tämä asettuu Ateenan demokratian periaatteita vastaan, ja ateenalainen yleisö varmasti tunnisti viittauksen tyranniaan. Näytelmän muina teemoina voidaan nähdä muun muassa valtion vallan ja yksityishenkilön vapauksien suhde, luonnollisen lain ja ihmisten säätämien lakien suhde, kansalaistottelemattomuus sekä kysymys siitä, tuleeko perhe laittaa muun yhteisön edelle.


title: Antigone (Sofokles)

text: Näytelmän tulkinnasta on kiistelty myös Suomessa jo 1800-luvulla. Toisen tulkinnan mukaan näytelmän pääteemana on valtion ja perheen välinen ristiriita. Tätä tulkintaa kannatti J. V. Snellman. Toisen tulkinnan mukaan näytelmässä ovat vastakkain jumalilta peräisin oleva pyhä määräys vainajien hautaamisesta ja Kreon-kuninkaan "hybris". Tätä tulkintaa kannatti J. L. Runeberg. Jälkimmäinen tulkinta lienee nykyisin yleisempi.


title: Antigone (Sofokles)

text: Näytelmästä tehtiin vuonna 1961 elokuva "Antigone", jossa nimiroolia esittää Eiríni Pappá (Irene Papas).


title: Elektra (Euripides)

text: Elektra (, ) on Euripideen kirjoittama antiikin kreikkalainen tragedia, joka kertoo Elektran ja Oresteen kostosta heidän isänsä Agamemnonin surmanneelle äidilleen Klytaimnestralle.


title: Elektra (Euripides)

text: Euripideen "Elektran" kantaesitys oli Ateenan Dionysoksen teatterilla noin vuonna 415–413 eaa. Näytelmä perustuu eeppiseen kyklokseen kuuluviin "nostoi"-laityypin kertomuksiin eli Homeroksen "Iliaan" ja "Odysseian" väliseen aikaan sijoittuviin myytteihin, jotka kertovat tapahtumista aikana, jolloin kreikkalaiset palasivat koteihinsa Troijan sodasta. Sofokleen näytelmä on muunnelma Aiskhyloksen "Oresteiaan" (vuodelta 458 eaa.) kuuluvasta tragediasta "Hautauhrintuojat". Myös Sofokles kirjoitti suunnilleen samoihin aikoihin näytelmän nimeltä "Elektra".


title: Elektra (Euripides)

text: Tragedia koostuu runosäkeestä.


title: Elektra (Euripides)

text: Ennen Troijan sotaan lähtöä kreikkalaisten sotajoukon ylipäällikkö Agamemnon uhrasi tyttärensä Ifigeneian Artemiin lepyttämiseksi. Uhraus mahdollisti kreikkalaisten laivaston purjehtimisen Troijaan, mutta suututti Agamemonin puolison Klytaimnestran. Kun Agamemnon palasi sodasta kotiin, Klytaimnestra ja hänen uusi rakastajansa, Agamemnonin serkku Aigisthos murhasivat tämän. Tämän jälkeen Orestes, Elektran pikkuveli, lähetettiin Fokiin kuninkaan Strofioksen luo. Siellä tämä ystävystyi kuninkaan pojan Pyladeen kanssa.


title: Elektra (Euripides)

text:
Näytelmä alkaa esittelemällä Elektran, Klytaimnestran ja edesmeneen Agamemnonin tyttären. Useita vuosia Agamemonin murhan jälkeen lukuisat kosijat pyysivät Elektran kättä. Klytaimnestra ja Aigisthos pelkäsivät, että Elektran lapsi voisi pyrkiä kostamaan Agamemnonin murhan, ja naittivat tämän sen vuoksi mykeneläiselle talonpojalle. Tämä kunnioittaa Elektran sukutaustaa niin paljon, ettei koske Elektraan. Kiitoksena tästä Elektra auttaa miestään kotitöissä. Tästä huolimatta Elektra on närkästynyt siitä, että hänet on ajettu palatsista, ja valittaa yhteiskunnallisessa asemassaan tapahtunutta muutosta.
Aikuiseksi kasvanut Orestes ja Pylades saapuvat Elektran ja tämän aviomiehen luo. Orestes ei kuitenkaan kerro henkilöllisyyttään vaan esittää olevansa Oresteen viestintuoja. Hän pyrkii ensin selvittämään, kuinka lojaali Elektra on hänelle ja Agamemnonille, ennen kuin paljastaa kostosuunnitelmansa. Elektra kertoo kohtalostaan ja sanoo toivovansa veljensä Oresteen joskus palaavan kostamaan heidän isänsä surman.


title: Elektra (Euripides)

text: Seuraavaksi näyttämölle astuu vanha palvelija, joka aikanaan vei Oresteen Fokiihin. Hän tunnistaa Oresteen tämän lapsena otsaan saamasta arvesta, ja näin Elektrakin saa tietää Oresteen henkilöllisyyden. He alkavat suunnitella Aigisthoksen ja Klytaimnestran murhaa. Palvelija selittää, että Aigisthos on juuri valmistamassa härkää uhria varten. Orestes lähtee surmaamaan tätä, kun taas Elektra lähettää palvelijan kertomaan Klytaimnestralle, että hän on saanut pojan, tietäen, että tämä saisi Klytaimnestran tulemaan hänen kotiinsa.


title: Elektra (Euripides)

text: Sanansaattaja tuo tiedon, että Orestes on murhannut Aigisthoksen. Orestes ja Pylades palaavat kantaen tämän ruumiin paikalle. Kun Klytaimnestra saapuu, Orestes alkaa epäröidä äitinsä surmaamista. Elektra saa Oresteen jälleen vakuuttumaan siitä, että on heidän velvollisuutensa isäänsä kohtaan surmata tämän murhannut äitinsä. Orestes ja Elektra houkuttelevat Klytaimnestran sisälle taloon, jossa he iskevät miekan tämän kurkkuun.


title: Elektra (Euripides)

text: Orestes ja Elektra poistuvat talosta syyllisyyttä tuntien. Tällöin paikalle saapuvat Klytaimnestran jumalveljet Kastor ja Polydeukes. He kertovat Oresteelle ja Elektralle, että heidän äitinsä sai oikeudenmukaisen rangaistuksen, mutta että äidinmurha oli silti häpeällinen teko. Siksi he antavat ohjeet siitä, kuinka Oresteen ja Elektran tulee puhdistatua surmatyön jälkeen.


title: Elektra (Euripides)

text: Euripideen näytelmässä on ilmeinen viittaus Aiskhyloksen suositun "Oresteia"-trilogian "Hautauhrintuojiin". Siinä Elektra tunnistaa veljensä kolmesta merkistä, jotka Oresteelta olivat jääneet Agamemnonin haudalle: hiuskiehkurasta, joka muistuttaa hänen omia hiuksiaan; Oresteen jättämästä jalanjäljestä; sekä vaatekappaleesta, jonka Elektra oli itse tehnyt veljelleen vuosia aiemmin. Euripideen kohtaus, jossa sisarukset tunnistavat toisensa, on selvästi tämän parodia: Euripideella Elektra nauraa sille ajatukselle, että hän voisi tunnistaa veljensä tällaisista merkeistä, sillä ei ole mitään syytä ajatella, että sisaruksilla olisi samanlaiset hiukset; että aikuiseksi kasvaneen Oresteen jalanjälki vastaisi hänen omaa pienempää jalkaansa; tai että aikamies käyttäisi samaa vaatetta, joka tällä oli lapsena ollessaan.


title: Elektra (Euripides)

text: Tämän sijaan Orestes tunnistetaan otsassa olevasta arvesta, jonka hän oli saanut lapsena jossain määrin koomisessa kohtauksessa. Tämä viittaa puolestaan selvästi "Odysseiaan", jossa Eurykleia tunnistaa kotiinsa palaneen Odysseuksen tämän lapsena, ja eeppiselle heerokselle sopivammin villikarjunmetsästyksessä, saamasta arvesta.


title: Elektra (Euripides)

text: Näytelmän keskeisenä teeman voidaan nähdä, muiden Oresteen ja Elektran suorittamaa äidinmurhaa käsittelevien näytelmien tavoin, sen käsittely, onko murha oikeutettu, jos kyseessä on verikosto eli aiemman murhan kostaminen. Toinen merkittävä teema on murhan katuminen jälkeen päin, sekä tähän liittyen ajatus siitä, että samaa henkilöä, kuten isän murhannutta äitiä, voi sekä vihata että rakastaa.


title: Elektra (Sofokles)

text: Elektra (, ) on Sofokleen kirjoittama antiikin kreikkalainen tragedia, joka kertoo Elektran ja Oresteen kostosta heidän isänsä Agamemnonin surmanneelle äidilleen Klytaimnestralle.


title: Elektra (Sofokles)

text: "Elektra" oli Sofokleen elämän loppuvaiheen tuotantoa. Näytelmän ensiesitys oli Ateenan Dionysoksen teatterilla noin vuonna 410 eaa. Näytelmä perustuu eeppiseen kyklokseen kuuluviin "nostoi"-laityypin kertomuksiin eli Homeroksen "Iliaan" ja "Odysseian" väliseen aikaan sijoittuviin myytteihin, jotka kertovat tapahtumista aikana, jolloin kreikkalaiset palasivat koteihinsa Troijan sodasta. Sofokleen näytelmä on muunnelma Aiskhyloksen "Oresteiaan" kuuluvasta tragediasta "Hautauhrintuojat". Myös Euripides kirjoitti suunnilleen samoihin aikoihin näytelmän nimeltä "Elektra".


title: Elektra (Sofokles)

text: Tragedia koostuu runosäkeestä.


title: Elektra (Sofokles)

text: Troijan sodan jälkeen kuningas Agamemnon palasi kotiinsa Mykeneen uuden jalkavaimonsa Kassandran kanssa. Hänen vaimonsa Klytaimnestra, joka oli Agamemnonin sodassa ollessa ottanut rakastajakseen tämän serkun Aigisthoksen, surmasi miehensä Aigisthoksen avustuksella. Klytaimnestra piti murhaa oikeutettuna, koska Agamemnon oli uhrannut heidän tyttärensä Ifigeneian ennen sotaanlähtöä. Agamemnonin ja Klytaimnestran tytär Elektra pelasti pienen veljensä Oresteen äidiltään lähettämällä tämän Fokiin kuninkaan Strofioksen luo.


title: Elektra (Sofokles)

text: Näytelmä saa alkunsa siitä, kun Orestes palaa useita vuosia myöhemmin, nyt aikuisena, takaisin Mykeneen sekä kostamaan isänsä surman että vaatimaan kruunua. Hän saapuu yhdessä ystävänsä Pyladeen, Strofonioksen pojan kanssa. He ovat suunnitelleet, että Pylades tulee ensin ilmoittamaan Oresteen kuolleen vaunukilpa-ajoissa. Tämän jälkeen miehet tulisivat yhdessä tuomaan uurnan, jossa muka olisivat Oresteen tuhkat. Sillä välin Elektra suree edelleen isäänsä Agamemnonia, pitäen Klytaimnestraa syyllisenä murhaan. Kun Elektra saa kuulla myös Oresteen kuolleen, hänen surunsa kaksinkertaistuu, vaikkakin vain hetkeksi.


title: Elektra (Sofokles)

text: Orestes saapuu kuoron laulun jälkeen, kantaen tuhkauurnaa. Hän ei tunnista Elektraa, eikä Elektra häntä. Orestes antaa uurnaan Elektralle, ja tämä valittaa veljensä kuolemaa koskettavasti, tietämättä tämän seisovan todellisuudessa vieressään. Orestes tunnistaa nyt sisarensa, ja paljastaa tälle henkilöllisyytensä. Elektra iloitsee veljensa paluusta, mutta innostuksissaan sisarukset lähes paljastavat Oresteen henkilöllisyyden kaikille. Pylades astuu ulos palatsista, kehottaen heitä mukaansa. Kolmikko astuu sisään palatsiin. Orestes ja Pylades surmaavat Klytaimnestran Elektran vahtiessa sillä välin Aigisthoksen paluun varalta. Kun Aigisthos palaa, he kätkevät nopeasti Klytaimnestran ruumiin kankaan alle, ja esittelevät sen Oresteen ruumiina. Kun Aigisthos nostaa kangasta nähdäkseen ruumiin, Orestes kertoo, kuka on. Tämän jälkeen Orestes ja Pylades johdattavat Aigisthoksen samalle paikalle, missä Agamemnon surmattiin. Näytelmä päättyy tähän, ennen kuin Aigisthoksen kuolemasta ilmoitetaan.


title: Elektra (Sofokles)

text: Näytelmän keskeisenä teemana voidaan nähdä oikeuden toteuttamisen ja tästä tinkivän laskelmoinnin välinen ristiriita. Sofokles tutkii näytelmässä taidokkaasti erityisesti Elektran moraalia ja motiiveja äitinsä surmaamisen suhteen. Näytelmä kuvaa ”sankareiden” huonoja puolia ja ”konnien” hyvä puolia, hämärtäen näiden välistä rajaa. Lopussa jää epäselväksi, voittiko oikeus vai menettikö Elektra moraalinsa (tai jopa mielenterveytensä) kostossaan.


title: Kahlehdittu Prometheus

text: Kahlehdittu Prometheus (, ) on Aiskhyloksen nimiin laitettu antiikin kreikkalainen tragedia, jonka aiheena on Prometheuksen Zeukselta saama rangaistus: tämä on kahlehdittu Kaukasukselle, missä kotka nokkii ikuisesti tämän maksaa.


title: Kahlehdittu Prometheus

text: "Kahlehdittu Prometheus" on perinteisesti laitettu Aiskhyloksen nimiin. Aiskhylosta pidettiin sen kirjoittajana jo antiikin aikana, ja tämä on merkitty kirjoittajaksi viimeistään Aleksandrian kirjaston kopioihin teoksesta. Nykyisin näytelmän on kuitenkin usein katsottu olevan jonkun myöhemmän näytelmäkirjailijan tuotantoa, ja se ajoitetaan joskus niinkin myöhäiseen vuoteen kuin 415 eaa. Tämä perustuu tekstin tyylin ja runomitan analysointiin; siihen, että ylijumala Zeus esitetään näytelmässä Aiskhylokselle epätyypillisellä tavalla; sekä siihen, että suurin osa muiden kirjailijoiden viittauksista näytelmään osoittaisi sen olleen kirjoitettu noin vuoden 415 eaa. tienoilla. Kirjoittajaksi on ehdotettu Aiskhyloksen poikaa Euforionia, joka oli myös näytelmäkirjailija. Asiasta on kuitenkin edelleen erimielisyyttä tutkijoiden parissa.


title: Kahlehdittu Prometheus

text: Lukianos kirjoitti näytelmän alusta parodian "Prometheus".


title: Kahlehdittu Prometheus

text: Tragedia koostuu lähes kokonaisuudessaan vuoropuhelusta. Siinä on vain vähän toimintaa, koska päähenkilö on näytelmän nimen mukaisesti kahlehdittuna koko ajan. Näytelmän pituus on runosäettä.


title: Kahlehdittu Prometheus

text: Tragedian pohjana on kreikkalainen myytti, jonka mukaan titaani Prometheus antoi ihmiskunnalle lahjaksi tulen varastamalla sen jumalilta. Myytti on kuvattu tunnetuimmin Hesiodoksen eepoksissa "Jumalten synty" ja "Työt ja päivät".


title: Kahlehdittu Prometheus

text:
Näytelmän alussa Kratos (Voima), Bia (Väkivalta) ja seppäjumala Hefaistos kahlitsevat Prometheuksen kiinni Kaukasus-vuoren kallioon. Hefaistos on näistä ainoa, joka ilmaisee vastentahtoisuutta ja sääliä, ja lähtee paikalta. Kirjoittaja esittää, ettei Prometheusta rangaistu pelkästään sen vuoksi, että hän varasti tulen jumalilta, vaan myös siksi, että hän teki tyhjäksi Zeuksen suunnitelman ihmiskunnan tuhoamiseksi. Rangaistus tuntuu epäoikeudenmukaiselta,
koska Prometheus oli keskeisenä auttamassa Zeusta voittamaan titanomakhian.


title: Kahlehdittu Prometheus

text: Okeanidien muodostama kuoro ("khoros") saapuu, ja yrittää lohduttaa Prometheusta keskustelemalla tämän kanssa. Prometheus sanoo arvoituksellisesti, että hän tietää erään mahdollisen avioliiton, joka johtaisi Zeuksen kukistumiseen. Titaani Okeanos säälii Prometheusta ja kehottaa tätä tekemään rauhan Zeuksen kanssa. Prometheus kertoo kuorolle, ettei tuli ollut hänen ainoa lahjansa ihmiskunnalle. Hän luettelee joukon taitoja, jotka on opettanut ihmisille, kuten kirjoitustaito, lääkintä, matematiikka, tähtitiede, metallien työstäminen, arkkitehtuuri ja maanviljelys.